PATVIRTINTA

Kauno lopšelio-darželio „Obelėlė“

Direktoriaus 2023 m.vasario 14 d.

įsakymu Nr. V-011

## KAUNO LOPŠELIO-DARŽELIO „OBELĖLĖ“ VIEŠŲJŲ PIRKIMŲ ORGANIZAVIMO IR ATLIKIMO TVARKOS APRAŠAS

# I SKYRIUS

# BENDROSIOS NUOSTATOS

1. Kauno lopšelio-darželio „Obelėlė“ viešųjų pirkimų organizavimo ir atlikimo tvarkos aprašas (toliau – Aprašas) reglamentuoja prekių, paslaugų ir darbų viešųjų pirkimų, įskaitant centralizuotus viešuosius pirkimus (toliau – pirkimas), kuriuos, vadovaudamasi Lietuvos Respublikos viešųjų pirkimų įstatymo (toliau – Viešųjų pirkimų įstatymas) 82 ir 821 straipsniais, Kauno miesto savivaldybės administracija (toliau – KMSA) atlieka kaip centrinė perkančioji organizacija (toliau –KMSACPO) savo vardu ir savo naudai ir(ar) Kauno lopšelio-darželio “Obelėlė”, kaip pavaldžios perkančiosios organizacijos (toliau – Lopšelis-darželis), vardu (esant įprastam centralizuotam pirkimui) ir jų naudai, planavimo, organizavimo, atlikimo ir kontrolės tvarką, KMSA, KMSA CPO, Lopšelio-darželio teises, pareigas, bendradarbiavimą ir atsakomybę.

2. Viešieji pirkimai privalo būti atliekami laikantis Aprašo nuostatų, vadovaujantis Viešųjų pirkimų įstatymu, Lietuvos Respublikos Vyriausybės nutarimais, Viešųjų pirkimų tarnybos direktoriaus įsakymais ir kitais viešuosius pirkimus reglamentuojančiais teisės aktais. Lopšelis-darželis privalo vadovautis Aprašo nuostatomis.

3. Pagrindinės Apraše vartojamos sąvokos:

3.1. **Centralizuotas pirkimas**– centrinės perkančiosios organizacijos (KMSA CPO, CPO LT) atliekama prekių, paslaugų ar darbųviešojo pirkimo procedūra KMSA ir (ar) Lopšelio-darželio vardu ir jo naudai. Atlikusi centralizuotą pirkimą, centrinė perkančioji organizacija sudaro preliminariąją pirkimo sutartį, sukuria dinaminę pirkimo sistemą, o jų pagrindu KMSA, Lopšelis-darželis atitinkamai sudaro pagrindinę sutartį, konkretaus pirkimo sutartį. Centrinei perkančiajai organizacijai atlikus įprastą centralizuotą pirkimą Lopšelio-darželio pavedimu, įprastą pirkimo sutartį su pirkimo laimėtoju sudaro Lopšelis-darželis. KMSA CPO atlikus įprastą centralizuotą pirkimą KMSA vardu ir jos naudai, įprastą pirkimo sutartį su pirkimo laimėtoju sudaro KMSA.

3.2. **CPO LT** –Lietuvos Respublikos Vyriausybės sprendimu įsteigta centrinė perkančioji organizacija – viešoji įstaiga CPO LT, vykdanti centralizuotų viešųjų pirkimų veiklą, valdanti ir administruojanti centralizuotų pirkimų katalogą.

3.3. **CPO LT katalogas** – CPO LT prekių (paslaugų, darbų) katalogas, pasiekiamas adresu <https://katalogas.cpo.lt/>.

3.4. **Dokumentų valdymo sistema** (toliau– DVS) – KMSA, KMSA CPO ir Lopšelio-darželio naudojama dokumentų valdymo sistema, skirta dokumentams tvarkyti ir veiklai organizuoti.

3.5. **Finansų valdymo ir apskaitos sistemos viešųjų pirkimų valdymo modulis** (toliau – VIPIS) – KMSA (KMSA CPO, Lopšelio-darželio) naudojama programinė įranga, skirta pirkimams planuoti, atlikti ir pirkimo sutarčių vykdymui kontroliuoti elektroninėje erdvėje.

3.6. **Inicijavimo paraiška** –nustatytos formos ir turinio dokumentas (įskaitant jo priedus, jei jie pateikiami), kuriame KMSA pirkimo iniciatorius (Lopšelio-darželio pirkimo iniciatorius) nurodo pagrindines pirkimo sąlygas (prekių, paslaugų, darbų poreikis, apimtis, terminai, reikalavimai perkamam objektui ir pan.), prie kurio ar kuriame pateikiama techninė specifikacija (techninė užduotis), sutarties projektas (jei parengtas), kiti reikalaujami duomenys, dokumentai ir informacija, kuri pagrindžia jo priimtų sprendimų atitiktį Viešųjų pirkimų įstatymui ir kitų pirkimus reglamentuojančių teisės aktų reikalavimams.

3.7.**Įprastas centralizuotas pirkimas** – centralizuotas pirkimas, kurį Lopšeliui-darželiui paveda atlikti KMSA CPO ir, jai atlikus pirkimo procedūras, Lopšelis-darželis sudaro įprastą pirkimo sutartį su pirkimo laimėtoju. KMSA CPO, atlikusi įprastą centralizuotą pirkimą KMSA naudai, įprastą pirkimo sutartį su pirkimo laimėtoju sudaro KMSA.

3.8. **KMSA CPO** – Kauno miesto savivaldybės administracija, Kauno miesto savivaldybės tarybos sprendimu suteikta teiseatliekanticentrinės perkančiosios organizacijos funkcijas ir centralizuotus pirkimus KMSA ir (ar) Lopšelio-darželio naudai.

3.9.**KMSA CPO pirkimų suvestinė** – CVP IS priemonėmis viešai skelbiama informacija apie visus biudžetiniais metais planuojamus vykdyti KMSA CPO pirkimus, įskaitant centralizuotus pirkimus, mažos vertės pirkimus.

3.10. **KMSA paskirtasis darbuotojas**– KMSA padalinio, inicijavusio pirkimą ir sudariusio viešojo pirkimo–pardavimo sutartį ar vidaus sandorį, vadovo įsakymu paskirtas padalinio darbuotojas, kuris atlieka šias funkcijas:

3.10.1. tarptautinio pirkimo atveju rengia ir teikia Viešųjų pirkimų tarnybai skelbimą apie pagrindinės sutarties sudarymą įsigyjant iš CPO LT katalogo, skelbimą apie viešojo pirkimo–pardavimo sutarties ar preliminariosios viešojo pirkimo–pardavimo sutarties keitimą Viešųjų pirkimų įstatymo 89 straipsnio 1 dalies 2 ir 3 punktuose nurodytais atvejais;

3.10.2. Finansų valdymo ir apskaitos sistemos viešųjų pirkimų valdymo modulyje įveda informaciją apie tarptautinio pirkimo preliminariosios sutarties pagrindu sudarytą pagrindinę sutartį po atliktos atnaujinto ar iš dalies atnaujinto tiekėjų varžymosi procedūros pagal Viešųjų pirkimų įstatymo 78 straipsnio 5 dalies 2 ir 3 punktus, priskiriant ją prie atitinkamos preliminariosios sutarties, apie sudarytą konkretaus pirkimo sutartį, priskiriant ją prie atitinkamos DPS, ir apie tai informuoja DVS priemonėmis Centrinio viešųjų pirkimų ir koncesijų skyrių tam, kad Centrinio viešųjų pirkimų ir koncesijų skyriaus atsakingas darbuotojas galėtų parengti atitinkamą pirkimo procedūros ataskaitą;

3.10.3. teikia informaciją apie viešojo pirkimo–pardavimo sutarties neįvykdžiusius ar netinkamai ją įvykdžiusius tiekėjus ir šią informaciją pagrindžiančius dokumentus Centriniam viešųjų pirkimų ir koncesijų skyriui Aprašo 80 punkte nustatyta tvarka;

3.10.4. skelbia Centrinėje viešųjų pirkimų informacinėje sistemoje (toliau – CVP IS) pagrindinę sutartį (įskaitant ir sudarytą pagrindinę sutartį, įsigyjant iš centrinės perkančiosios organizacijos (CPO LT, KMSA CPO), konkretaus pirkimo sutartį ir vidaus sandorį, taip pat susitarimus dėl kiekvienos viešojo pirkimo–pardavimo sutarties, išskyrus sudarytą žodžiu, ir vidaus sandorio sąlygų pakeitimo.

3.11.**KMSA pirkimo iniciatorius**– KMSA vadovo įsakymu paskirtaspadalinio vadovas, kuris nurodo poreikį viešojo pirkimo būdu įsigyti KMSA ir (ar) Lopšeliui-darželiui reikalingų prekių, paslaugų arba darbų ir parengia jų techninę specifikaciją ir (ar) jos projektą, arba KMSA vadovo įsakymu paskirti padalinio vadovas, kuris nurodo poreikį viešojo pirkimo būdu įsigyti KMSA ir (ar) Lopšeliui-darželiui reikalingų prekių, paslaugų arba darbų,ir padalinio darbuotojas, kuris parengia prekių, paslaugų arba darbų techninę specifikaciją ir (ar) jos projektą.

KMSA vadovo įsakymo dėl KMSA pirkimo iniciatoriaus (-ių) skyrimo projektą kiekvienas padalinys rengia atskirai. Padalinių vadovai yra atsakingi už įsakyme nurodytos informacijos teisingumą bei aktualumą (pasikeitus įsakyme nurodytai informacijai nedelsiant turi būti inicijuojamas įsakymo pakeitimas) ir užtikrina, kad pirkimus inicijuotų tik pirkimo iniciatoriais paskirti darbuotojai.

3.12.**KMSA pirkimų apskaitą tvarkantis asmuo**− KMSA Centrinio viešųjų pirkimų ir koncesijų skyriaus darbuotojas, apskaičiuojantis pirkimo vertę, tvarkantis pirkimų apskaitą.

3.13. **Konfidencialumo pasižadėjimas** – viešojo pirkimo komisijos nario, eksperto, pirkimo iniciatoriaus ar kito asmens rašytinis pasižadėjimas neteikti tretiesiems asmenims informacijos, kurios atskleidimas prieštarautų Viešųjų pirkimų įstatymo reikalavimams, visuomenės interesams ar pažeistų teisėtus viešuosiuose pirkimuose dalyvaujančių tiekėjų ir (arba) perkančiosios organizacijos interesus.

3.14.**Konkretaus pirkimo sutartis**– dinaminės pirkimo sistemos (toliau – DPS)pagrindu sudaroma viešojo pirkimo–pardavimo sutartis.

3.15.**Mažos vertės viešasis pirkimas** (toliau – mažos vertės pirkimas):

3.15.1. supaprastintas pirkimas, kai prekių ar paslaugų pirkimo numatoma vertė yra mažesnė kaip 58 000 Eur (penkiasdešimt aštuoni tūkstančiai eurų) (be pridėtinės vertės mokesčio) (toliau – PVM), o darbų pirkimo numatoma vertė mažesnė kaip 145 000 Eur (vienas šimtas keturiasdešimt penki tūkstančiai eurų);

3.15.2. supaprastintas pirkimas, atliekamas atskiroms pirkimo dalims, kurių bendra vertė yra mažesnė kaip 58 000 Eur (penkiasdešimt aštuoni tūkstančiai eurų) (be PVM) to paties tipo prekių ar paslaugų  sutarčių vertės, o perkant darbus – mažesnė kaip 145 000 Eur (vienas šimtas keturiasdešimt penki tūkstančiai eurų) (be PVM). Jeigu numatoma pirkimo vertė yra lygi tarptautinio pirkimo vertės ribai arba ją viršija, perkančioji organizacija užtikrina, kad bendra dalių vertė, atliekant mažos vertės ir kitų supaprastintų pirkimų procedūras, būtų ne didesnė kaip 20 procentų bendros visų pirkimo dalių vertės.

3.16.**Nešališkumo deklaracija** – viešojo pirkimo komisijos nario, eksperto, pirkimo iniciatoriaus arba kito asmenspareiškimas raštu, kad jis nešališkas tiekėjams.

3.17. **Numatoma viešojo pirkimo vertė**(toliau – pirkimo vertė) – KMSA(KMSA CPO, Lopšelio-darželio) ketinamos sudaryti pirkimosutarties vertė, apskaičiuota vadovaujantis Viešųjų pirkimų įstatymo 5 straipsniu ir Numatomos viešojo pirkimo ir pirkimo vertės skaičiavimo metodika, patvirtinta Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 „Dėl Numatomos viešojo pirkimo ir pirkimo vertės skaičiavimo metodikos patvirtinimo“ (toliau – Numatomos pirkimo vertės skaičiavimo metodika). Pirkimo vertė skaičiuojama imant visas mokėtinas sumas be PVM, į ją įtraukiant visas pirkimo sutarties pasirinkimo ir atnaujinimo galimybes, kurios turi būti aiškiai numatytos pirkimo dokumentuose. Pirkimo vertė skaičiuojama taikant Numatomos pirkimo vertės skaičiavimo metodikos 14.1 papunktį, t.y. einamiesiems finansiniams metams.

3.18. **Pagalbinė viešųjų pirkimų veikla** – pagalbos atliekant viešuosius pirkimus teikimas, įskaitant šią ir kitąveiklą:

3.18.1. techninės infrastruktūros, kuria naudodamasi perkančioji organizacija gali atlikti prekių, paslaugų ar darbų viešųjų pirkimų procedūras arba sudaryti preliminariąsias viešojo pirkimo–pardavimo sutartis, suteikimas;

3.18.2. konsultavimas dėl viešųjų pirkimų procedūrų atlikimo ar dokumentų rengimo;

3.18.3. parengimas atlikti viešuosius pirkimus ir viešųjų pirkimų procedūrų organizavimas.

3.19. **Pagrindinė sutartis** – preliminariosios viešojo pirkimo–pardavimosutarties pagrindu sudaromaviešojo pirkimo–pardavimosutartis.

3.20. **Pirkimo dokumentai** – perkančiosios organizacijos pateikiami arba nurodomi dokumentai, kuriuose aprašomi ar nustatomi pirkimo ar jo procedūros elementai: skelbimas apie pirkimą, išankstinis informacinis skelbimas, naudojamas kaip kvietimo dalyvauti pirkime priemonė, techninė specifikacija, aprašomasis dokumentas, viešojo pirkimo–pardavimo sutarties projektas, viešojo pirkimo kandidatų ir dalyvių dokumentų teikimo tvarkos aprašas, informacija apie pirkime taikomus reikalavimus ir (arba) kiti dokumentai, jų paaiškinimai (patikslinimai).

3.21.**Pirkimo organizatorius** – KMSA vadovo įsakymu paskirtas KMSA darbuotojas, kuris Mažos vertės pirkimų tvarkos aprašo, patvirtintoViešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“,nustatyta tvarka ir Apraše nustatytais atvejais organizuoja ir atlieka mažos vertės pirkimus, įskaitant ir Lopšelio-darželio pavedimu centralizuotus mažos vertės pirkimus, taip pat atlieka DPS pagrindu konkretaus pirkimo procedūras ir pagal preliminariąjąviešojo pirkimo–pardavimo sutartį atlieka atnaujinto tiekėjų varžymosi procedūras, kai tokiems pirkimams nesudaroma viešojo pirkimo komisija.

3.22.**Pirkimų planas** – Apraše nustatyta tvarka parengtas ir atitinkamai KMSA (KMSA CPO, Lopšelio-darželio) vadovo suderintas einamaisiais biudžetiniais metais planuojamų atlikti pirkimų sąrašas, rengiamasVIPIS dalyje „Pirkimai“.

3.23. **Lopšelio-darželio decentralizuotas pirkimas** – Lopšelio-darželio savarankiškai atliekamas pirkimas, kai Viešųjų pirkimų įstatymo 82 straipsnio 1 dalies reikalavimas pirkimą atlikti jame nurodytu būdu nėra privalomas.

3.24.**Lopšelio-darželio pirkimų suvestinė** – CVP IS priemonėmis viešai skelbiama informacija apie visus biudžetiniais metais planuojamus atlikti Lopšelio-darželio pirkimus, įskaitant centralizuotus pirkimus, kuriuos numatoma atlikti per CPO LT, KMSA CPO, ir mažos vertės pirkimus.

3.25. **Lopšelio-darželio pirkimų iniciatorius** – Lopšelio-darželio vadovas ir (ar) jo įsakymu paskirtas darbuotojas, kuris nurodo poreikį KMSA CPO viešojo pirkimo būdu įsigyti Lopšeliui-darželiui reikalingų prekių, paslaugų arba darbų ir (ar) parengia jų techninę specifikaciją ir (ar) jos projektą, nurodo pirkimo apimtį, pagrindines sutarties sąlygas(parengia nustatytos formos inicijavimo paraišką) ir pateikia pirkimų plane nurodytam KMSA padaliniui, inicijuojančiam pirkimą.

3.26. **Lopšelio-darželio pirkimų apskaitą tvarkantis asmuo**− Lopšelio-darželio darbuotojas, apskaičiuojantis pirkimo vertę, tvarkantis pirkimų apskaitą.

3.27. **Lopšelio-darželio paskirtasis darbuotojas** – Lopšelio-darželio, kurio pavedimu (įtvirtintupirkimų plane) atliktas centralizuotas pirkimas, ir sudariusiosviešojo pirkimo–pardavimo sutartį, preliminariąją sutartį, pagrindinę sutartį ar konkretaus pirkimo sutartį, vadovo įsakymu paskirtas darbuotojas, kuris atlieka šias funkcijas:

3.27.1. tarptautinio pirkimo atveju rengia ir teikia Viešųjų pirkimų tarnybai skelbimą apie viešojo pirkimo–pardavimo sutarties, pagrindinės sutarties ar konkretaus pirkimo sutarties keitimą Viešųjų pirkimų įstatymo 89 straipsnio 1 dalies 2 ir 3 punktuose nurodytais atvejais;

3.27.2. skelbia CVP IS po KMSA CPO atlikto įprasto centralizuoto pirkimo sudarytą pirkimo sutartį, pagrindinę sutartį, konkretaus pirkimo sutartį (jei atskirame Lopšelio-darželio ir KMSA CPO susitarime nenurodyta kitaip), taip pat kiekvienos viešojo pirkimo–pardavimo sutarties, išskyrus sudarytos žodžiu, pakeitimus;

3.27.3. įveda VIPIS informaciją apie sudarytą įprasto centralizuoto pirkimo sutartį, sudarytą pagrindinę sutartį, priskirdamas ją prie atitinkamos preliminariosios sutarties(kurios pagrindu sudaryta pagrindinė sutartis) ir konkretaus pirkimo sutartį, priskirdamas ją prie atitinkamos DPS.

3.28. **Raštu**– informacijos pateikimas žodžiais arba skaitmenimis, kuriuos galima perskaityti, atgaminti ir perduoti, įskaitant elektroninėmis priemonėmis perduotą ir saugomą informaciją.

3.29. **Rinkos tyrimas** – kokybinės ir kiekybinės informacijos apie realių ir potencialių prekių, paslaugų ir darbų pasiūlą (tiekėjus, jų tiekiamas prekes, teikiamas paslaugas ir atliekamus darbus, užimamą rinkos dalį, kainas ir pan.) rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti.

3.30. **Supaprastintas pirkimas**:

3.30.1. viešasis pirkimas, kurio numatoma vertė be PVM yra mažesnė už tarptautinio pirkimo vertės ribas;

3.30.2. tarptautinis viešasis pirkimas, atliekamas kaip supaprastintas pirkimas atskiroms pirkimo dalims, kurių kiekvienos vertė yra mažesnė kaip 80 000 Eur (aštuoniasdešimt tūkstančių eurų) (be PVM) perkant to paties tipo prekes ar paslaugas, o perkant darbus – mažesnė kaip 1 000 000 Eur (vienas milijonas eurų) (be PVM). Jeigu numatoma pirkimo vertė yra lygi tarptautinio pirkimo vertės ribai arba ją viršija, perkančioji organizacija užtikrina, kad bendradalių vertė, atliekantmažos vertės irkitus supaprastintus pirkimus, būtų ne didesnė kaip 20 procentų bendros visų pirkimo dalių vertės.

3.31.**Stebėtojai** – perkančiosios organizacijos pageidavimu pakviesti viešojo pirkimo komisijos posėdžiuose stebėtojo teisėmis dalyvaujantys valstybės ir savivaldybių institucijų ar įstaigų atstovai (išskyrus politinio (asmeninio) pasitikėjimo valstybės tarnautojus ir valstybės politikus), pateikę atstovaujamo subjekto įgaliojimą.

3.32. **STRAPIS koordinatoriai** –Kauno miesto savivaldybės strateginio veiklos plano papriemonių vykdytojų vadovai arba jų įsakymais paskirti atsakingi KMSAvalstybės tarnautojai ar darbuotojai, dirbantys pagal darbo sutartį, atsakingi už Kauno miesto savivaldybės strateginio veiklos plano, KMSA metinio veiklos plano rengimą, planinių ir faktinių duomenų suvedimą į Biudžeto ir strateginio planavimo informacinę sistemą (STRAPIS) ir kitų veiksmų atlikimą KMSA direktoriaus įsakymu patvirtintame Kauno miesto savivaldybės veiklos planų rengimo ir įgyvendinimo stebėsenos procesų apraše nustatyta tvarka.

3.33. **Tarptautinis pirkimas**:

3.33.1. viešasis pirkimas, kurio numatoma vertė be PVM yra lygi arba viršija Direktyvos 2014/24/ES 4 straipsnio a, b ir c punktuose nustatytas ribas, kurias Europos Komisija kas dvejus metus peržiūri, tikslina ir skelbia Europos Sąjungos oficialiajame leidinyje. Informacija apie šias ribas skelbiama ir CVP IS;

3.33.2. viešasis pirkimas, kurio numatoma vertė be PVM yra lygi arba viršija 750 000 Eur (septynių šimtų penkiasdešimties tūkstančių eurų) ribą, kai perkamos Viešųjų pirkimų įstatymo 2 priede nurodytos socialinės ir kitos specialiosios paslaugos.

3.34.**Viešojo pirkimo komisija** (toliau – Komisija) – KMSA vadovo įsakymu, vadovaujantis Viešųjų pirkimų įstatymo 19 straipsniu, sudaryta komisija.

Paprastai tarptautinius ir supaprastintus pirkimus,įskaitant centralizuotus pirkimus (išskyrus mažos vertės pirkimus), atlieka nuolatinė Komisija, tačiau atskirais atvejais gali būti sudaromos ir kelios Komisijos konkretiems pirkimams atlikti.

Mažos vertės pirkimus, kurie nepriskirtipirkimo organizatoriaus kompetencijai, atlieka Centrinio viešųjų pirkimų ir koncesijų skyriaus Komisija, esant poreikiui, mažos vertės pirkimams atliktigali būti sudaromos ir kitos Komisijos.

Pagal preliminariąjąviešojo pirkimo–pardavimo sutartį atliekamoms atnaujinto tiekėjų varžymosi procedūromsir DPS pagrindu atliekamo kiekvieno konkretaus pirkimo procedūroms atlikti gali būti sudaromaKomisija.

3.35. **Vertinimo komisija** – KMSA vadovo įsakymu, vadovaujantis Viešųjų pirkimų įstatymo 77 straipsniu, sudaryta komisija, kuri nagrinėja, vertina ir lygina pateiktus planus ar projektus pagal projekto konkurso dokumentuose nustatytus vertinimo kriterijus, nagrinėja ir vertina projektų atitiktį techninės specifikacijos reikalavimams, įvertinusi projektus sudaro preliminarią projektų eilę, rengia projektų vertinimo recenzijas ir išrenka laimėtoją (laimėtojus).

4. Kitos Apraše vartojamos sąvokos suprantamos taip, kaip jos apibrėžtos Viešųjų pirkimų įstatyme.

5. Organizuojant ir atliekant pirkimus turi būti racionaliai naudojamos KMSA ir Lopšelio-darželio lėšos ir darbuotojų laikas. Turi būti laikomasi lygiateisiškumo, nediskriminavimo, skaidrumo, abipusio pripažinimo, proporcingumo ir racionalumo principų, konfidencialumo ir nešališkumo reikalavimų.

6. Lopšelis-darželis, jei per einamuosius finansinius metus prekėms, paslaugoms ir darbams įsigyti sudaromų sutarčių bendra vertė neviršija 30 000 Eur (trisdešimt tūkstančių eurų) (be PVM), atliekant šiuos pirkimus, Viešųjų pirkimų įstatymo reikalavimai, išskyrus šio įstatymo 17 ir 96 straipsnius, netaikomi. Lopšelis-darželis turi teisę šiame apraše nustatyta tvarka sudaryti pagrindines sutartis ir konkrečių pirkimų sutartis atitinkamai KMSA CPO sudarytų preliminariųjų sutarčių ar DPS pagrindu. Tokiu atveju Lopšelis-darželis privalo pateikti KMSA CPO Apraše nurodytą informaciją dėl sudarytų sutarčių bei naudotis VIPIS.

7. Mažos vertės pirkimus atlieka Komisijaarbapirkimo organizatorius:

7.1. Komisija, jei prekių, paslaugų ar darbųpirkimo sutarties vertėviršija 15 000 Eur (penkiolika tūkstančių eurų (be PVM));

7.2. Pirkimo organizatorius (KMSAvadovo sprendimu – Komisija), jei prekių, paslaugų ar darbų pirkimo sutarties vertė yra 15 000 eurų be PVM arba mažesnė.

8. Tuo pačiu metu atliekamiems keliems pirkimams gali būti sudarytos kelios Komisijos ar paskirti keli pirkimo organizatoriai.

9.Skiriant Komisijos pirmininką ir narius,pirkimo organizatorių turi būti atsižvelgiama į jų ekonomines, technines, teisines žinias ir Viešųjų pirkimų įstatymo bei kitų pirkimus reglamentuojančių teisės aktų išmanymą. Komisijos pirmininku, jos nariais, pirkimo organizatoriais skiriami nepriekaištingos reputacijos asmenys Viešųjų pirkimų įstatymo nustatyta tvarka.Parengtiems pirkimo dokumentams įvertinti, pasiūlymams nagrinėti ir vertinti, kai reikia specialių žinių, gali būti pasitelkiami ekspertai (dalyko žinovai konsultuoti klausimu, kuriam reikia specialių žinių, ar vertinimo), nesantys Komisijos nariais.Komisijoje turi būti bent vienas asmuo, turintis pirkimų specialisto pažymėjimą.Politinio (asmeninio) pasitikėjimo valstybės tarnautojai ir valstybės politikai, kaip jie apibrėžiami Valstybės tarnybos įstatyme, negali būti Komisijos nariais ar ekspertais.

Lopšelis-darželis turi teisę pasiūlyti KMSA į sudarytą Komisiją įtraukti Lopšelio-darželio siūlomus ekspertus ar Komisijos narius. Jeigu KMSA atsisako į Komisiją įtraukti siūlomus ekspertus ar Komisijos narius, ji tokį sprendimą pagrindžia.

10. Komisijos sekretoriumi paprastai skiriamas vienas iš Komisijos narių. Jeigu Komisijos sekretorius skiriamas ne iš Komisijos narių, jis neturi balsavimo teisės ir sprendimų nepriima. Jeigu Komisijos sekretorius skiriamas ne iš Komisijos narių, Komisijos sekretorius prieš pradėdamas darbą privalo pasirašyti nustatytos formos konfidencialumo pasižadėjimą (1 priedas).

11. Jei projekto konkurso (supaprastinto projekto konkurso) dalyviams keliami profesiniai reikalavimai, ne mažiau kaip trečdalis vertinimo komisijos narių turi būti bent tokios pačios arba lygiavertės kvalifikacijos.

12. Komisija, vertinimo komisija dirba pagal KMSA vadovo patvirtintą Komisijos darbo reglamentą. Komisijaituri būti nustatytos užduotys ir suteikti visi užduotims vykdyti reikalingi įgaliojimai. Komisija, vertinimo komisija,pirkimo organizatorius sprendimus priima savarankiškai.

13. KMSA, Lopšelio-darželio ar pagalbinės pirkimų veiklos paslaugų teikėjo darbuotojai, Komisijos,vertinimo komisijos nariai, pirkimo organizatoriai, KMSA pirkimo iniciatoriai, Lopšelio-darželio pirkimo iniciatoriai ar ekspertai, stebėtojai, dalyvaujantys pirkimo procedūroje ar galintys daryti įtaką jos rezultatams, galintys turėti tiesioginį ar netiesioginį finansinį, ekonominį ar kitokio pobūdžio asmeninį suinteresuotumą, prieš pradėdamipirkimo procedūras ar prieš priimdami su pirkimu susijusius sprendimus turi pasirašyti Viešųjų pirkimų tarnybos kartu su Vyriausiąja tarnybinės etikos komisija nustatytos formos konfidencialumo pasižadėjimą (1 priedas) ir nešališkumo deklaraciją (2 priedas).Komisijossekretorius, pirkimo organizatorius, KMSA pirkimo iniciatorius saugo pasirašytas deklaracijas ir konfidencialumo pasižadėjimusarba perduoda juos saugoti KMSA padalinio, kuriam jis priklauso, darbuotojui, atsakingam už dokumentų saugojimą. Lopšelis-darželis užtikrina šių dokumentų saugojimą Lopšelio-darželio vadovo nustatyta tvarka.

Komisijos, vertinimo komisijosnariai, pirkimo organizatoriai, pirkimo procedūrose dalyvaujantys ekspertai, KMSA pirkimo iniciatoriai, Lopšelio-darželio pirkimo iniciatoriai pirkimo procedūrose gali dalyvauti tik pateikę privačių interesų deklaraciją Lietuvos Respublikos viešųjų ir privačių interesų derinimo valstybinėje tarnyboje įstatymo nustatyta tvarka (nepateikusieji deklaracijos neturi teisės dalyvauti pirkimo procedūrose ir turi būti atšaukti iš atitinkamų pareigų).

# II SKYRIUS

# CENTRALIZUOTŲ PIRKIMŲ YPATUMAI,KMSA CPO IR LOPŠELIO-DARŽELIO BENDRADARBIAVIMAS, TEISĖS, PAREIGOS IR ATSAKOMYBĖ

14. KMSA ir Lopšelis-darželis (išskyrus Viešųjų pirkimų įstatymo 25 straipsnio 5 dalyje numatytą išimtį), vadovaudamosi Viešųjų pirkimų įstatymo 82 straipsniu, privalo įsigyti prekes, paslaugas ir darbus iš centrinės perkančiosios organizacijos arba naudodamosi centrinės perkančiosios organizacijos atlikta pirkimo procedūra, valdoma DPS ar sudaryta preliminariąja sutartimi, kaip nustatyta Viešųjų pirkimų įstatymo 78 straipsnio 2 dalyje, jeigu:

14.1.CPO LT kataloge siūlomos prekės, paslaugos ar darbai atitinka KMSA (Lopšelio-darželio )poreikius ir KMSA (Lopšelis-darželis) negali jų įsigyti efektyvesniu būdu racionaliai naudodama tam skirtas lėšas. KMSA (KMSA CPO) privalo motyvuoti savo sprendimą neatlikti pirkimo naudojantis CPO LT katalogu ir argumentus nurodyti pirkimo dokumentuose, todėl KMSA pirkimo iniciatorius argumentus, kodėl pirkimas neatliekamas naudojantis CPO LT katalogu, privalo nurodytiinicijavimo paraiškoje,o Lopšelio-darželio pirkimų plane, inicijavimo paraiškoje ar kituose KMSA CPO teikiamuose dokumentuose, reikalinguose pirkimui atlikti;

14.2.KMSA CPO atlieka centralizuoto pirkimo procedūrą KMSA (Lopšelio-darželio)vardu. Lopšelio-darželio pavedimas pirkimą atlikti KMSA CPO nurodomas pirkimų plane (papildomai Lopšelio-darželio vadovo įgaliojimas ar Lopšelio-darželio ir KMSA CPO sutartis dėl centralizuotų pirkimų atlikimo neteikiamas),nurodant KMSA CPOkaip pirkimą atliekantį subjektą (toliau – pirkimo vykdytojas). KMSA CPO suderinusVIPIS pirkimų planą laikoma, kad KMSA CPO atliks centralizuotą pirkimą Lopšelio-darželio pavedimu jo vardu.

Jei pirkimų plane nurodytas pirkimas VIPIS atmetamas dėl neteisingai nurodyto pirkimo vykdytojo (pvz., Lopšelis-darželis pirkimą privalo atlikti per CPO LT, bet kaip pirkimo vykdytoją nurodo KMSA CPO), lopšelis-darželis privalo trūkumą pašalinti. Lopšelis-darželis turi teisę pirkimų plane save nurodyti kaip pirkimo vykdytoją tik tuo atveju, jei nėra pažeidžiamos Viešųjų pirkimų įstatymo 82 ir 821 straipnių nuostatos.

15. KMSA (Lopšeliui-darželiui) atliekant mažos vertės pirkimus gali būti nesilaikoma Viešųjų pirkimų įstatymo 82 straipsnyje nustatytų reikalavimų įsigyti prekes, paslaugas, darbus naudojantis CPO LT katalogu, jeigu neskelbiamas mažos vertės pirkimas atliekamas vadovaujantis šio įstatymo 31 straipsnio 3 dalies 4 punkto nuostatomis(kai mažos vertės pirkimo numatoma sutarties vertė neviršija 15 000 Eur (be PVM).

16. KMSA (Lopšelis-darželis) gali pats atlikti pirkimą, jei sutarties vertė neviršija 15 000 Eur (be PVM). Visus kitus pirkimus Lopšelis-darželis privalo atlikti naudodamasi CPO LT katalogu, per KMSA CPO ar kitas centrines perkančiąsias organizacijas.

17. Lopšelis-darželis paveda KMSA CPO atlikti pirkimų plane nurodytus centralizuotus pirkimus, kurių sutarties vertė viršija 15 000 Eur (be PVM), taip pat gali pavesti atlikti ir kitokios vertės pirkimus, jei jie yra aktualūs, pasikartojantys ir kitose pavaldžiose pirkimo organizacijose arba jų dėl objektyvių aplinkybių negali atlikti pats Lopšelis-darželis ir dėl to buvo suderinta su KMSA CPO, o pirkimų plane Lopšelis-darželis kaip pirkimo vykdytoją nurodo KMSA CPO.

18. KMSA CPO atliekant centralizuotus pirkimus Lopšelio-darželio pavedimu, Lopšelis-darželis įsipareigoja:

18.1. laikytis Apraše nurodytos dokumentų pateikimo tvarkos ir terminų, taip pat kitų Apraše nustatytų procedūrų Apraše nurodytais terminais, Aprašo 41 punkte nustatyta tvarka pateikti DVS priemonėmis centralizuotą pirkimą inicijuosiančiam KMSA padaliniui inicijavimo paraišką (3 priedas) su priedais (jei reikalingi) ir kitą pirkimui atlikti būtiną informaciją;

18.2. atsižvelgti į KMSA CPO pastabas ir rekomendacijas dėl pirkimo būdo parinkimo, Lopšelio-darželio pateiktos pirkimo dokumentacijos ir pataisyti netinkamus duomenis ir (ar) dokumentus ir (ar)juos papildyti arba pateikti nesutikimo su KMSA CPO pastabomis ir rekomendacijomis pagrindimą, užtikrinti tapačios informacijos apie planuojamą atlikti pirkimą pateikimą pirkimų plane ir Lopšelio-darželio pirkimų plano suvestinėje CVPIS;

18.3. KMSA CPO rašytiniu prašymu pateikti dokumentus, visą informaciją, reikalingą centralizuoto pirkimo procedūroms atlikti, kaip nurodyta Apraše, atsakyti į KMSA CPO klausimus, susijusius su pirkimo dokumentacija, pirkimo procedūrų vykdymu ir eiga, pateikti kitus reikalingus dokumentus, paaiškinimus;

18.4. esant poreikiui, su KMSA CPO suderintu laiku organizuoti susitikimus ir (ar) dalyvauti susitikimuose su KMSA CPO dėl pirkimo dokumentų ir (ar) pirkimo procedūrų;

18.5. skirti už numatomos sudaryti sutarties vykdymą atsakingą (-us) asmenį (-is);

18.6. užtikrinti, kad į Komisiją paskirti Lopšelio-darželio pasiūlyti ekspertai ir Komisijos nariai, stebėtojai, asmenys, dalyvaujantys pirkimo procedūrose ar galintys daryti įtaką jos rezultatams, savo funkcijas pradėtų vykdyti tik po to, kai yra tinkamai deklaravę ir (ar) patikslinę privačius interesus pagal Lietuvos Respublikos viešųjų ir privačių interesų derinimo valstybinėje tarnyboje įstatymą;

18.7. pateikti reikalingus duomenis ir (ar) dokumentus pirkimo procedūroms atliktitais atvejais, kai KMSA CPO atlieka konkrečius viešuosius pirkimus DPS pagrindu;

18.8. sudaryti konkretaus pirkimo sutartį KMSA CPO valdomos DPS pagrindu, pagrindinę sutartį po atnaujinto tiekėjų varžymosi KMSA CPO sudarytos preliminariosios sutarties pagrindu, KMSA CPO atlikus įprastą centralizuotą pirkimą;

18.9. pateikti pirkimo nutraukimo pagrindimą ir aplinkybes, kaip numatyta Viešųjų pirkimų įstatyme ir Apraše, Lopšeliui-darželiui priėmus sprendimą nutraukti pirkimo procedūras;

18.10. užtikrinti informacijos, galinčios suteikti konkurencinį pranašumą centralizuotuose pirkimuose dalyvaujantiems tiekėjams, konfidencialumą. Nesilaikant šio reikalavimo, atlyginti su pažeidimu susijusius nuostolius.

19. KMSA CPO atliekant centralizuotus pirkimus Lopšelio-darželio pavedimu, Lopšelis-darželis turi teisę:

19.1. iš KMSA CPO gauti visą su Aprašo vykdymu susijusią informaciją;

19.2. gauti visų su jos pavedimu atliekamu ir atliktu centralizuotu pirkimu susijusių dokumentų elektronines ar popierines kopijas;

19.3. konsultuotis su KMSA CPO dėl Lopšelio-darželio rengiamų centralizuotam pirkimui inicijuoti būtinų dokumentų (inicijavimo paraiškos, jos priedų ir kt.);

19.4. esant teisėtiems pagrindams, priimti sprendimą nutraukti pirkimo procedūras savo, kaip perkančiosios organizacijos, iniciatyva;

19.5. siūlyti KMSA skirti į Komisiją ekspertą, Komisijos narį ir (ar) kitą kompetentingą asmenį.

20. Atlikdama centralizuotus pirkimus Lopšelio-darželio pavedimu, KMSA CPO įsipareigoja:

20.1.1. ne vėliau kaip per 5 darbo dienas nuo Aprašo pakeitimo, informuoti apie pakeitimus Lopšelį-darželį;

20.1.2. atlikti centralizuoto pirkimo procedūrą pagal Viešųjų pirkimų įstatymo 82 straipsnį Apraše nustatyta tvarka, vadovaujantis Viešųjų pirkimų įstatymu ir kitais viešuosius pirkimus reglamentuojančiais teisės aktais;

20.1.3. gavus Lopšelio-darželio prašymą, sudaryti galimybę susipažinti su atliekamos centralizuoto pirkimo procedūros eiga;

20.1.4. kaupti ir saugoti visus su centralizuoto pirkimo procedūra susijusius dokumentus teisės aktų nustatyta tvarka;

20.1.5. esant poreikiui ir KMSA CPO galimybėms, teikti pagalbinės viešųjų pirkimų veiklos paslaugas, susijusias su Lopšelio-darželio centralizuotų pirkimų procedūrų atlikimu ar dokumentų rengimu;

20.1.6. suteikti galimybes Lopšeliui-darželiui naudotis VIPIS ir DVS, kuriomis ji pateiktų poreikį centralizuotiems pirkimamsatlikti KMSA CPO, pavestų KMSA CPO atlikti centralizuotus pirkimusir pateiktų centralizuotiems pirkimams inicijuoti bei atlikti reikalingus dokumentus bei kitą informaciją ir užtikrinti šių sistemų veikimą.

21.Atlikdama centralizuotus pirkimus KMSA CPO turi teisę:

21.1. gauti iš Lopšelio-darželio visą su atliekama centralizuoto pirkimo procedūra susijusią informaciją Apraše nurodytais terminais;

21.2. teikti pastabas ir rekomendacijas dėl pirkimo vertės ir pirkimo būdo pasirinkimo, dėl Lopšelio-darželio teikiamų dokumentų centralizuotam pirkimui inicijuoti ir dėl pirkimų plano;

21.3. per Apraše nustatytą terminą nesuderinus inicijuojamocentralizuoto pirkimo techninės specifikacijos, negavus visos tinkamam centralizuotam pirkimui atlikti būtinos informacijos arba paaiškėjus, kad pateikta informacija neatitinka Viešųjų pirkimų įstatymo ar kitų teisės aktų reikalavimų, yra neteisėta ir (ar) neteisinga, atmesti Lopšelio-darželio inicijavimo paraišką, sustabdyti centralizuoto pirkimo procedūras, nukelti jų terminus ar nutraukti centralizuoto pirkimo procedūras.

22. Visa informacija, įspėjimai ar pranešimai, susiję su centralizuotų pirkimų procedūromis, privalo būti raštiški ir turi būti siunčiami elektroniniu paštu, per VIPIS, DVS. Pranešimai, išsiųsti elektroninėmis priemonėmis, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena.

23. Jei pasikeičia Lopšelio-darželio pavadinimas, atsakingi asmenys, elektroninio pašto adresas ir (ar) centralizuotiems pirkimams atlikti naudojamų informacinių sistemų duomenys, Lopšelis-darželis turi informuoti KMSA CPO pranešdama ne vėliau, kaip per 3 kalendorines dienas nuo jų pasikeitimo momento. Jei Lopšelis-darželis nesilaiko šių reikalavimų, ji neturi teisės į pretenziją ar atsiliepimą, jei KMSA CPO veiksmai, atlikti remiantis paskutiniais žinomais jai duomenimis, prieštarauja Aprašo sąlygoms arba ji negavo jokio pranešimo, išsiųsto pagal tuos duomenis.

24.Lopšelio-darželio ir KMSA CPO atsakomybė atliekant centralizuotus pirkimus:

24.1. Lopšelis-darželis ir KMSA CPO dalijasi atsakomyne už centralizuoto pirkimo metu nustatytas užduotis, jų įvykdymą, pirkimo sutarčių sudarymą bei vykdymą, vadovaudamosi Viešųjų pirkimų įstatymo 82 straipsniu, kitomis šio įstatymo nuostatomis, Aprašu ir kitais teisės aktais, reglamentuojančiais atsakomybę atliekant centralizuotus pirkimus.

24.2. Lopšelis-darželis yra atsakingas už pirkimų procedūroms inicijuoti KMSA CPO teikiamų dokumentų ir juose esančios informacijos teisingumą, pagrįstumą, originalumą, pakankamą išsamumą, atitiktį Lietuvos Respublikos teisės aktų nuostatoms ir šių dokumentų pateikimą Apraše nustatytais terminais ir tvarka. KMSA CPO neatsako jokia apimtimi už jokias tiesiogines ar netiesiogines, faktines ar potencialias pasekmes, atsiradusias dėl Lopšelio-darželio pateiktų dokumentų netinkamumo ar netinkamo jų pateikimo.

24.3. Lopšelis-darželis ir KMSA CPO privalo vykdyti savo įsipareigojimus sąžiningai, nuosekliai, profesionaliai bendradarbiaudamos ir atsako už viena kitai padarytus tiesioginius nuostolius dėl savo įsipareigojimų pagal Aprašą nevykdymo ar netinkamo vykdymo.

24.4. Tretiesiems asmenims, Lopšeliui-darželiui, KMSA CPO pareiškus reikalavimą dėl žalos, susijusios su centralizuotų pirkimų atlikimu, atlyginimo, kaltoji šalis atlygina žalą, įskaitant priteistus nuostolius ir bylinėjimosi išlaidas,bet tuo neapsiribojant.

24.5. KMSA CPO neprisiima finansinės atsakomybės dėl Lopšeliui-darželiui ar tretiesiems asmenims pritaikytų finansinių korekcijų panaudojant ES paramą, išskyrus atvejus, kai Lopšeliui-darželiui ar tretiesiems asmenims finansinės korekcijos yra pritaikomos išimtinai dėl KMSA CPO kaltės.

**III SKYRIUS**

**PIRKIMŲ PLANAVIMAS IR ORGANIZAVIMAS**

25. KMSA pirkimo iniciatorius (Lopšelio-darželio pirkimo iniciatorius) pirkimus ateinantiems kalendoriniams metams planuoti pradeda kiekvienų metų ketvirtą ketvirtį.

KMSA pirkimo iniciatorius suderina kiekvieno planuojamo pirkimo lėšų dydį ir šaltinius su KMSA Strateginio planavimo, analizės ir programų valdymo skyriumi.

Lopšelio-darželio pirkimo iniciatorius suderina kiekvieno planuojamo pirkimo lėšų dydį ir šaltinius su Lopšelio-darželio vadovu ar kitu jo paskirtu atsakingu asmeniu,  taip pat su KMSA padalinio, kuruojančio Lopšelį-darelį, vadovu ar kitu jo paskirtu atsakingu asmeniu.

KMSA pirkimo iniciatorius (Lopšelio-darželio pirkimo iniciatorius) planuodamas pirkimus turi užtikrinti, kad planuojamų pirkimų objektai, lėšų dydis ir šaltiniai atitiktų Kauno miesto savivaldybės strateginio veiklos plane (toliau – SVP) nurodytą finansavimo apimtį ir paskirtį.

Lopšelio-darželio pirkimo iniciatorius, pavesdamas planuojamą pirkimą atlikti KMSA CPO, pirkimų plane, be kitos VIPIS nurodytos privalomos informacijos, turi nurodyti KMSA CPO padalinį, inicijuosiantį pirkimą. KMSA CPO padalinys, inicijuosiantis pirkimą, nustatomas pagal pirkimo objekto pobūdį, t. y. pirkimą inicijuojančiu KMSA CPO padaliniu laikomas ir VIPIS nurodomas tas KMSA CPO padalinys, su kurio nuostatuose nurodytų funkcijų atlikimu yra susijęs pirkimo objektas (pvz., jei pirkimo objektas susijęs su Lopšelio-darželio aprūpinimu materialinėmis, transporto priemonėmis ir paslaugomis, reikalingomis jos veiklai (pastatų, patalpų remontas, baldai, buitinė įranga, telefono aparatai, telekomunikacijų ryšiai ir pan.), nurodomas Bendrųjų reikalų skyrius, su informacinių technologijų, kompiuterine įranga – E. paslaugų ir informacinių technologijų skyrius, su maisto produktais – Sveikatos skyrius, su nauja pastatų, statinių statyba – Statybos valdymo skyrius ir t. t.).

KMSA pirkimo iniciatorius (Lopšelio-darželio pirkimo iniciatorius) iki kiekvienų metų gruodžio 15 d. VIPIS pateikia Centriniam viešųjų pirkimų ir koncesijų skyriui informaciją apie einamaisiais kalendoriniais metais planuojamas įsigyti prekes, paslaugas ar darbus, t. y. parengia KMSA ir Lopšelio-darželio pirkimų planus.

26. Sudarydama pirkimų planą kiekviena perkančioji organizacija (KMSA ar Lopšelis-darželis) turi VIPIS nurodyti pirkimus, kuriuos numato atlikti naudodamasi CPO LT katalogu, Lopšelis-darželis taip pat turi nurodyti pirkimus, kuriuos numato pavesti atlikti KMSA CPO pagal Viešųjų pirkimų įstatymo 82 straipsnį, pirkimus, kuriuos turi teisę atlikti pati decentralizuotai, įvertindama, ar pirkimo objektui taikomi aplinkosaugos, socialiniai kriterijai, taip pat, nustatydama pirkimo inicijavimo terminą, pirkimo pradžią ir pirkimo būdą.

27. KMSA pirkimų apskaitą tvarkantis asmuo apibendrina gautą informaciją apie KMSA planuojamus pirkimus ir, vadovaudamasis Viešųjų pirkimų įstatymo ir Numatomos pirkimo vertės skaičiavimo metodikos nuostatomis, apskaičiuoja numatomas pirkimų vertes, nurodo jas VIPIS ir parengia planuojamų atlikti einamaisiais kalendoriniais metaisKMSApirkimų planą, kuris teikiamas tvirtinti KMSA vadovui ar jo įgaliotam asmeniui.Už KMSA nustatytą pirkimo vertę yra atsakingas KMSA pirkimų apskaitą tvarkantis asmuo.

28. Lopšelio-darželio pirkimų apskaitą tvarkantis asmuo, vadovaudamasis Viešųjų pirkimų įstatymo ir Numatomos pirkimo vertės skaičiavimo metodikos nuostatomis, apskaičiuoja numatomas pirkimų vertes, nurodo jas pirkimų plane ir parengia planuojamų atlikti einamaisiais kalendoriniais metais Lopšelio-darželio pirkimų planą, kuris teikiamas tvirtinti Aprašo 29 punkte nurodytiems asmenims.

Už Lopšelio-darželio nustatytą pirkimo vertę yra atsakingas Lopšelio-darželio pirkimų apskaitą tvarkantis asmuo. Jei Lopšeliui-darželiui parengus pirkimų planą, VIPIS nebus nustatyta kiekvieno pirkimo vertė (pirkimų plane– pirkimo būdas), Lopšelio-darželio pirkimų planas bus laikomas nebaigtu ir tokie planuojami pirkimai nebus įtraukti į KMSA CPO pirkimų planą.

29. KMSA pirkimų planą VIPIS priemonėmis tvirtina KMSA vadovas ar jo įgaliotas asmuo, Lopšelio-darželio pirkimų planą VIPIS priemonėmis tvirtina Lopšelio-darželio vadovas ar jo įgaliotas asmuo po to, kai jį suderina KMSA padalinio, kuruojančio lopšelį-darželį, vadovas ar kitas jo paskirtas atsakingas asmuo.

30. KMSA CPO ne vėliau kaip per 30 kalendorinių dienų nuo Lopšelio-darželio planuojamų pirkimų informacijos įvedimo į VIPIS (pirkimų plano, kuris turi būti parengtas iki gruodžio 15 d.),įvertina KMSA CPO pavedamų atlikti centralizuotų pirkimų informacijos išsamumą ir teisingumąir, nenustačiusi trūkumų,įtraukia KMSA CPOpavedamus centralizuotus pirkimus į KMSA CPO pirkimų planą. Jei informacija yra neteisinga ar neišsami, Lopšeliui-darželiui teikiamos pastabos, VIPIS pirkimų plano paraiškos atmetamos ir šiame punkte nurodyti veiksmai kartojami iki Lopšelis-darželis ištaiso nurodytus trūkumus. Vertindama Lopšelio-darželio pirkimų planus,KMSA CPO, be kita ko, įvertina, ar juose nurodyti pirkimai gali būti atliekami naudojantis CPO LT katalogu, kaip nurodyta Viešųjų pirkimų įstatymo 82 straipsnyje, ar pirkimo objektui taikomi aplinkosaugos, socialiniai kriterijai, įvertina kitų pavaldžių perkančiųjų organizacijų panašių pirkimų sujungimo galimybę, tačiau neatsako už Lopšelio-darželio į VIPIS suvestų duomenų atitiktį Viešųjų pirkimų įstatymo ir kitų pirkimus reglamentuojančių teisės aktų nuostatoms.

31. KMSA CPO pirkimų planą sudaro KMSA pirkimai ir Lopšelio-darželio pavesti atlikti KMSA CPOcentralizuoti pirkimai. Lopšelio-darželio pavesti atlikti KMSA CPO centralizuoti pirkimai, kuriuos įmanoma sujungti, į KMSA CPO pirkimų planą įtraukiami viena eilute (sujungti).

KMSA CPO pirkimų planą tvirtina KMSAvadovas ar jo įgaliotas asmuo.

KMSA CPO, parengusi KMSA CPO pirkimų planą, VIPIS ir (ar) DVS priemonėmis informuoja apie tai Lopšelį-darželį, kad Lopšelis-darželis prieš pirkimų suvestinę paskelbiant CVPIS sutikrintų Lopšelio-darželio pirkimų planą ir panaikintų prieštaravimus, jei tokių būtų nustatyta.

KMSA skelbia CVPIS pirkimųsuvestinę, parengtą KMSA CPO pirkimų plano pagrindu.

32. KMSA (Lopšelis-darželis), patvirtinusi pirkimų planą,kasmet ne vėliau kaip iki kovo 15 dienos, o šį planą patikslinusi, –ne vėliau kaip per 5 darbo dienas CVPIS pagal Viešųjų pirkimų tarnybos nustatytus reikalavimus ir tvarkąskelbia tais metais planuojamų atlikti pirkimų suvestinę, kuriojeViešųjų pirkimų tarnybos nustatyta tvarka skelbiama apie tarptautinius, supaprastintus ir mažos vertės pirkimus (jei vadovaujantis Viešųjų pirkimų įstatymu tai privaloma), pirkimus, atliekamus naudojantis CPO katalogu irper KMSA CPO, supaprastintus pirkimus pagal Viešųjų pirkimų įstatymo 25 straipsnio 3 ir 4 dalis, taip pat apie vidaus sandorius.

33. Atsiradus nenumatytam pirkimų poreikiui ar dėl įvairių priežasčių sumažėjus poreikiui, pirkimų planas gali būti koreguojamas, išskyrus atvejus, kai tikslinama informacija (pvz., jei norima tikslinti pirkimo vertę ar Bendrajame viešųjų pirkimų žodyne, nustatytame Reglamentu (EB) Nr. 2195/2002, nurodytąkodą) gali turėti esminės įtakos kitam, jau pradėtam pirkimui.

34. Atsiradus Aprašo 33 punkte nurodytoms aplinkybėmsKMSA pirkimo iniciatorius nedelsdamas VIPIS tikslina savo planuojamų pirkimų apimtį ir, jei reikia, kitą informaciją.KMSA pirkimų apskaitą tvarkantis asmuo pagal patikslintą informaciją, jei reikia, iš naujo apskaičiuoja numatomas pirkimų vertes irpatikslina skelbiamą KMSA CPO suvestinę CVPIS.

35. Atsiradus Aprašo 33 punkte nurodytoms aplinkybėms Lopšelio-darželio pirkimų iniciatorius, Lopšelio-darželio pirkimų apskaitą tvarkančiam asmeniui nustatyta tvarka iš naujo apskaičiavus pirkimo vertę,nedelsdamas tikslina savo planuojamų pirkimų apimtį ir, jei reikia kitą informaciją (pvz., kitų suvestų pirkimų vertes ir būdus) VIPIS ir Lopšelio-darželio suvestinę CVPIS.Informacija apie patikslintą Lopšelio-darželio pirkimų planą, jei patikslinimas keičia anksčiau suplanuotų centralizuotų pirkimų vertę,DVS priemonėmis pateikiama KMSA CPO (KMSA pirkimų apskaitą tvarkančiam asmeniui).KMSA pirkimų apskaitą tvarkantis asmuo pagal Lopšelio-darželio patikslintą informaciją, jei reikia, iš naujo apskaičiuoja numatomas centralizuotų pirkimų vertes, patikslina skelbiamą KMSA CPO suvestinę CVPIS.

36. KMSA pirkimo iniciatorius ir Lopšelio-darželio pirkimo iniciatorius atsako už tai, kad pirkimų plane informacija apie numatomus pirkimus būtų pateikta laiku ir teisinga.

**IV SKYRIUS**

**PASIRENGIMAS PIRKIMUI**

37. KMSA pirkimo iniciatorius (Lopšelio-darželio pirkimo iniciatorius) yra atsakingas už tai, kad inicijavimo paraiška ir kita Apraše nurodyta pirkimo procedūroms laiku pradėti reikalinga informacija apie planuojamas įsigyti prekes, paslaugas ir darbus, nurodytus VIPIS, Centriniam viešųjų pirkimų ir koncesijų skyriui būtų pateikta laiku (laikantis Aprašo 46 punkte nurodytų terminų).KMSA pirkimo iniciatorius (Lopšelio-darželio pirkimo iniciatorius) atsako už inicijuojamo pirkimo tikslingumą, pagrįstumą, už pirkimui atlikti teikiamos informacijos teisingumą ir aktualumą (įskaitant nurodytą numatomos sudaryti sutarties vertės ir maksimalios pasiūlymo kainos (taikomos pasiūlymui vertinti) atitiktį rinkos kainoms).

38. KMSA pirkimo iniciatorius (Lopšelio-darželio pirkimo iniciatorius), prieš prasidedant pirkimui (įskaitant centralizuotą pirkimą):

38.1.turi išsiaiškinti svarbiausias perkamų prekių, paslaugų ar darbų savybes, kurias reikės nurodyti pirkimo dokumentuose,inicijavimo paraiškoje,reikalingą šių prekių, paslaugų ar darbų kiekį ar apimtį, atsižvelgdamas į visą pirkimo sutarties trukmę, įskaitant pratęsimo galimybę, maksimalią planuojamos sudaryti pirkimo sutarties vertę ir skirtų ar planuojamų skirti asignavimų dydį, numatomas pirkimo objekto eksploatavimo išlaidas, prekių pristatymo ar paslaugų suteikimo ir darbų atlikimo terminus, pirkimo sutarties trukmę, kitas reikalingas pirkimo sutarties sąlygas,surinkti pirkimo inicijavimui būtinus dokumentus (planus, brėžinius, projektus ar kitus dokumentus);

38.2. turi atlikti rinkos tyrimą, reikalingą pirkimo vertei nustatyti (išskyrus mažos vertės ir ypatingos skubos pirkimus). Rinkos tyrimų procesas paprastai apima duomenų rinkimą ir analizę. Atlikdamas rinkos tyrimą KMSA pirkimo iniciatorius (Lopšelio-darželio pirkimo iniciatorius) pats pasirenka, kokius duomenis rinkti – pirminius (originalius duomenis, kurie renkami specialiai konkrečiam pirkimui) ar antrinius (duomenis, kurie jau buvo surinkti anksčiau ir kuriuos galima visiškai ar iš dalies panaudoti sprendžiant susidariusią problemą). Analizuojant rinkos tyrimo metu surinktus duomenis, sisteminama informacija apie rinkoje tiekėjų siūlomas prekes, paslaugas ir (ar) darbus, jų savybes ir kainas, stebimi rinkos pokyčiai. Rinkos tyrimo apimtis ir detalumas priklauso nuo perkamo objekto sudėtingumo, vertės. Rinkos tyrimas turi būti dokumentuotas ir pirkimo iniciatoriaus saugomas Aprašo 85 punkte nurodytą terminą;

38.3. siekdamas geriau pasirengti pirkimui ir pranešti tiekėjams apie savo planus ir reikalavimus, turi teisę inicijuoti kvietimo nepriklausomiems ekspertams, institucijoms arba rinkos dalyviams suteikti Viešųjų pirkimų įstatymo 27 straipsnio 1 dalyje nurodytas konsultacijas (toliau – išankstinė konsultacija) paskelbimą ir (ar) techninių specifikacijų projektų paskelbimą;

38.4. tarptautinio pirkimo atvejuturi parengti pirkimo objekto suskaidymo į dalis apibūdinimą (apibrėžiama kiekvienos pirkimo dalies apimtis, pirkimo vertėir dalykas) arba motyvuotą pagrindimą, jeigu pirkimo objektą netikslinga skaidyti į dalis. Pareiga skaidyti pirkimo objektą į dalis netaikoma, jeiguperkamos Viešųjų pirkimų įstatymo 2 priede nurodytos socialinės ir kitos specialiosios paslaugos arba jei pagrindžiama, kad dėl pirkimo objekto skaidymo sumažėtų tiekėjų konkurencija, pirkimo sutarties vykdymas taptų per daug brangus ar sudėtingas techniniu požiūriu, skirtingų pirkimo objekto dalių įgyvendinimas būtų glaudžiai susijęs ir dėl toperkančiajai organizacijaiatsirastų būtinybė koordinuoti šių dalių tiekėjus ir tai keltų riziką netinkamai įvykdyti pirkimo sutartį, ar nurodomos kitos pagrįstos aplinkybės, dėl kurių netikslinga pirkimo objektą skaidyti į dalis;

38.5. statinio statybos darbų ir statinio projektavimo paslaugų pirkimo, neatskiriant statinio statybos darbų pirkimo nuo statinio projektavimo paslaugų pirkimo, atvejuturi parengti motyvuotą pagrindimą, jeigu netikslinga pirkimo skaidyti į dalis. Pareiga skaidyti statinio statybos darbų ir statinio projektavimo paslaugų pirkimą į dalis gali būti netaikoma, jeigu pirkimo dokumentuose pagrindžiama, kad dėl to sumažėtų tiekėjų konkurencija, pirkimo sutarties vykdymas taptų per brangus ar sudėtingas techniniu požiūriu, skirtingų pirkimo objekto dalių įgyvendinimas būtų susijęs ir perkančioji organizacija privalėtų koordinuoti šių dalių tiekėjus, o tai keltų riziką netinkamai įvykdyti pirkimo sutartį, ar nurodomos kitos pagrįstos aplinkybės, kodėl netikslinga skaidyti statinio statybos darbų ir statinio projektavimo paslaugų pirkimą į atskiras dalis. Ši nuostata netaikoma vykdant mažos vertės pirkimą;

38.6. parengti inicijavimo paraišką (3 priedas). Paraiškoje turi būti nurodyta informacija apie asignavimus, skiriamus pirkimui (planuojamos ar turimos lėšos), jų šaltinis (SVP priemonės kodas, pavadinimas), numatoma maksimali pirkimo sutarties vertė, jei taikoma, – vertė pasiūlymui vertinti (orientacinis atliekamo pirkimo vertės skaičiavimas, preliminari sąmata), pirkimo objekto apibūdinimas, pageidaujama pirkimo sutarties trukmė, įskaitant pratęsimo galimybę, perkančiosios organizacijos vadovo įsakymo, kuriuo jis buvo paskirtas pirkimo iniciatoriumi, data ir numeris. Jei nenumatoma pirkti naudojantis CPO LT katalogu, nes CPO LT kataloge nėra prekių, paslaugų ar darbų, atitinkančių perkančiosios organizacijos poreikius, ar perkančioji organizacija gali jų pirkimą atlikti efektyvesniu būdu racionaliai naudodama tam skirtas lėšas, privaloma motyvuoti sprendimą neatlikti prekių, paslaugų ar darbų pirkimo iš CPO LT ar per ją ir pateikti tai patvirtinantį dokumentą, kaip numatyta Viešųjų pirkimų įstatymo82 straipsnio 2 dalies 1 punkte. Jei planuojama atlikti pirkimą, apie kurį nebus paskelbta, privaloma pateikti argumentuotą siūlomų kviesti tiekėjų sąrašą, išskyrus atvejus, kai sudaromos sutarties vertė neviršija 15 000 Eur (penkiolika tūkstančių eurų) (be PVM) ir atliekamas mažos vertės neskelbiamas pirkimas, ir kitą informaciją.

39. Dėl kiekvieno pirkimo, įskaitant centralizuotą pirkimą, organizavimo (atlikimo) KMSA pirkimo iniciatoriusparengiainicijavimo paraiškąir DVS priemonėmis pateikia STRAPIS koordinatoriui vizuoti. KMSA pirkimo iniciatorius, inicijuodamas įprastą centralizuotą pirkimą arba centralizuotą pirkimą, kuriuo KMSA neįsigyja savo reikmėms prekių, paslaugų ar darbų, neteikia STRAPIS koordinatoriui vizuoti inicijavimo paraiškos. STRAPIS koordinatorius vizuodamas nurodo SVP papriemonės veiklą ir jai suplanuotų lėšų likutį. STRAPIS koordinatoriaus vizuotą (išskyrus šiame punkte nurodytusatvejus, kai inicijavimo paraiška neteikiama vizuoti STRAPIS koordinatoriui)inicijavimo paraišką KMSA pirkimo iniciatoriussuderina su Strateginio planavimo, analizės ir programų valdymo skyriumi irKMSA pirkimų apskaitą tvarkančiu asmeniu, kuris, įvertinęs pateiktą informaciją ir atsižvelgdamas į KMSA numatomų sudaryti panašių pirkimo sutarčių vertę, vizuoja KMSA pirkimo iniciatoriaus raštą nurodydamas atitinkamo pirkimo vertės ribą ir siūlydamas skirti pirkimo organizatorių ar Komisiją pirkimui organizuoti ir atlikti. Už teisingą pirkimo vertės apskaičiavimą atsako KMSA pirkimų apskaitą tvarkantis asmuo.

KMSA pirkimo iniciatoriaus parengta inicijavimo paraiška turi būti suderinta su KMSAvadovo pavaduotoju (pagal jo kuruojamą sritį).

KMSA pirkimo iniciatoriaus parengta inicijavimo paraiška, suderinta šiame punkte nustatyta tvarka, teikiama KMSAvadovui ir jis priima sprendimą dėl pirkimo.

Kai tarptautinį pirkimą planuojama atlikti Viešųjų pirkimų įstatymo 71 straipsnyje nurodytu neskelbiamų derybų būdu, pirkimas gali būti pradedamas tik gavus Viešųjų pirkimų tarnybos sutikimą. Kreipimąsi dėl šio sutikimo Viešųjų pirkimų tarnybos nustatyta tvarka rengia ir KMSA vadovui ar jo įgaliotam asmeniui pasirašius Viešųjų pirkimų tarnybai teikiaCentrinis viešųjų pirkimų ir koncesijų skyrius. Viešųjų pirkimų tarnybos sutikimas nereikalingas, jei KMSA numato paskelbti skelbimą dėl savanoriško *ex ante* skaidrumo ir informaciją apie tai nurodo pirkimo dokumentuose arba jeigu pirkimas atliekamas pagal Viešųjų pirkimų įstatymo 71 straipsnio 1 dalies 1, 3 punktus ar 4 dalį. Šiuo atveju KMSA pirkimo iniciatorius rašte nurodo motyvus, pagrindžiančius šios išimties taikymą, o Centrinis viešųjų pirkimų ir koncesijų skyrius, Komisijai priėmus sprendimą dėl pirkimo būdo parinkimo, nedelsdamas turi raštu juos pateikti Viešųjų pirkimų tarnybai.

Jei incijavimo paraiškoje ar kitame Aprašo 14.1 punkte nurodytame dokumente nepateikiamas motyvuotas sprendimas neatlikti prekių, paslaugų ar darbų pirkimonaudojantis CPO LT katalogu, nepateikiama pirkimo techninė specifikacija ar kita pirkimui inicijuoti reikalinga informacija pagal Aprašo 38.6 papunkčio reikalavimus, inicijavimo paraiška atmetama.

KMSA vadovui priėmus sprendimą dėl pirkimo, KMSA pirkimo iniciatorius pateikiašiame punkte nustatyta tvarka suderintą incijavimo paraišką Komisijai ar pirkimo organizatoriui.

40. KMSA pirkimo iniciatorius inicijavimo paraišką dėl centralizuoto pirkimo rengia Lopšelio-darželio pirkimo iniciatoriaus pateiktos inicijavimo paraiškos pagrindu, patikrindamas Lopšelio-darželio pateiktos informacijos išsamumą ir teisingumą. Padaryti papildymai ir pakeitimai DVS priemonėmis turi būti suderinti su Lopšelio-darželio pirkimo iniciatoriumi.

41. Lopšelio-darželio pirkimo iniciatorius dėl kiekvieno centralizuoto pirkimo organizavimo (atlikimo) parengia inicijavimo paraišką ir jąpateikia DVS priemonėmis atitinkamam KMSA CPO padaliniui, inicijuosiančiam pirkimą irnurodytam pirkimųplane, kad šis inicijuotų centralizuotą pirkimą Aprašo 39 ir 40 punktuose nustatyta tvarka.

42. Jei centralizuotas pirkimas numatomas organizuoti daugiau nei vienai pavaldžiai perkančiąjąi organizacijai, KMSA CPO padalinys, inicijuosiantis tokį centralizuotą pirkimą, gali prašyti el. paštu, VIPIS ar DVS priemonėmis pateikti informaciją apie kiekvienos pavaldžio perkančiosos organizacijos pirkimo apimtį, nurodyti Lopšelio-darželio užpildytos pirkimų plano paraiškos numerį ir kitą pirkimui svarbią informaciją. Tokiu atveju kiekviena pavaldi perkančioji organizacija inicijavimo paraiškos KMSA CPO padaliniui neteikia, inicijavimo paraišką rengia šio padalinio KMSA pirkimo iniciatorius.

43. Aprašo 42 punkte nurodytu atveju, KMSA pirkimo iniciatorius atsako už tai, kad inicijuojamas centralizuotas pirkimas būtų pradėtas laikantis Aprašo 46 punkte nustatytų terminų, pirkimui būtina informacija (inicijavimo paraiška) būtų tinkamai parengta ir pateikta Centriniam viešųjų pirkimų ir koncesijų skyriui, užtikrinant kuo mažesnę administracinę naštą Lopšeliui-darželiui.

44. KMSA vadovui priėmus sprendimą atlikti pirkimą, įskaitant centralizuotą pirkimą, KMSA pirkimo iniciatorius, siekdamas tinkamai pasirengti pirkimui ir pranešti tiekėjams apie KMSA (KMSA CPO) pirkimo planus ir reikalavimus, galiAprašo 39 punkte minėtoje inicijavimo paraiškojenurodyti Centriniam viešųjų pirkimų ir koncesijų skyriui:

44.1. paskelbti CVPIS kvietimą suteikti išankstinę konsultaciją. Išankstine konsultacija remiamasi pirkimo metu, jeigu dėl tokios konsultacijos nėra iškreipiama konkurencija ir pažeidžiami nediskriminavimo ir skaidrumo principai.

Viešųjų pirkimų įstatymo 27 straipsnio 1 dalies 1 punkte nurodytais atvejais, kai paskelbti rinkos dalyvių konsultaciją yra privaloma, Centrinis viešųjų pirkimų ir koncesijų skyrius ją skelbia nepriklausomai, ar tai inicijavimo paraiškoje pasiūlė KMSA pirkimo iniciatorius;

44.2. iš anksto CVPIS paskelbti KMSA pirkimo iniciatoriaus pateiktąpirkimo techninės specifikacijos projektą. Techninės specifikacijos projektas skelbiamas, dėl šio projekto gautos pastabos ir pasiūlymai vertinami Viešųjų pirkimų tarnybos nustatyta tvarka.Dėl techninės specifikacijos projekto gautas pastabas, pasiūlymus nagrinėja ir išvadas rengiaKMSA pirkimo iniciatorius, o informaciją apie gautas pastabas ir pasiūlymus (nenurodoma, iš ko buvo gautos pastabos ar pasiūlymai) bei priimtą sprendimą dėl pateiktų pastabų ir pasiūlymų CVP IS skelbia Centrinis viešųjų pirkimų ir koncesijų skyrius ne vėliau kaip iki pirkimo pradžios.

45. Komisijai (pirkimo organizatoriui) turi būti pateikta KMSA pirkimo iniciatoriausparengta inicijavimo paraiškasu KMSA vadovo rezoliucija organizuoti ir atlikti pirkimą. Komisija (pirkimo organizatorius), vertindama (vertindamas) gautus pasiūlymus ir siekdama (siekdamas) nustatyti, ar tiekėjų pateiktos kainos yra ne per didelės, remiasi KMSA pirkimo iniciatoriaus atliktu orientaciniu maksimalios pasiūlymo kainos skaičiavimu.

KMSA pirkimo iniciatorius turi parengti inicijavimo paraišką, kad Komisijai (pirkimo organizatoriui) liktų protingas terminas (laikantis Aprašo 46 punktenurodytų terminų)ir galimybė pirkimo procedūras atlikti nepažeidžiant teisės aktuose nustatytų reikalavimų.

46. Inicijavimo paraiška su KMSA vadovo rezoliucija organizuoti ir atlikti pirkimą, įskaitant tinkamai parengtą techninės specifikacijos projektą ir Apraše nustatyta tvarka suderintąsutarties projektą, Komisijai (pirkimo organizatoriui) turi būti pateikti ne vėliau kaip prieš:

46.1. 150 kalendorinių dienų iki planuojamos pirkimo sutarties pasirašymo dienos, kai pagal Viešųjų pirkimų įstatymo nuostatas turi būti atliekamas tarptautinis centralizuotas pirkimas (daugiau nei vienai perkančiajai organizacijai);

46.2.120 kalendorinių dienų iki planuojamos pirkimo sutarties pasirašymo dienos, kai pagal Viešųjų pirkimų įstatymo nuostatas turi būti atliekamas tarptautinis įprastas centralizuotas pirkimas;

46.3. 90 kalendorinių dienų iki planuojamos pirkimo sutarties pasirašymo dienos, kai pagal Viešųjų pirkimų įstatymo nuostatas turi būti atliekamas supaprastintas centralizuotaspirkimas, išskyrus pirkimus, nurodytus 46.4 ir 46.5 papunkčiuose;

46.4. 40 kalendorinių dienų iki planuojamos pirkimo sutarties pasirašymo dienos, kai pagal Viešųjų pirkimų įstatymo ir Mažos vertės pirkimų tvarkos aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Mažos vertės pirkimų tvarkos aprašas),nuostatas turi būti atliekamas mažos vertės centralizuotas pirkimas skelbiamos apklausos būdu;

46.5.20 kalendorinių dienų iki planuojamos pirkimo sutarties pasirašymo dienos, kai pagal Viešųjų pirkimų įstatymo ir Mažos vertės pirkimų tvarkos aprašo nuostatas turi būti atliekamas mažos vertės centralizuotas pirkimas neskelbiamos apklausos būdu.

Šiame punkte nustatyti terminai netaikomi, kai Lopšelis-darželis (KMSA) inicijuoja centralizuoto pirkimo procedūras, nesilaikydamaVIPIS numatytų planuojamo pirkimo inicijavimo datų. KMSA CPO kiekvienu atveju turi teisę įvertinti ir nustatyti tokio pirkimo pradžios datą.

Jeigu dėl nenumatytų aplinkybių iškyla poreikis ypač skubiai atlikti pirkimą, KMSA (Lopšelis-darželis) raštu, DVS priemonėmis informuoja apie tokio pirkimo atlikimą KMSA CPO. Tokiu atveju pirkimas gali būti inicijuojamas ir praleidus šiame punkte nurodytus terminus. Viešųjų pirkimų įstatyme numatytais atvejais, kai viešasis pirkimas gali būti atliekamas skubiai, KMSA (Lopšelis-darželis )nurodo inicijavimo paraiškoje, nurodo nenumatytas aplinkybes, dėl kurių atsirado poreikis skubiai atlikti tokį pirkimą.

47. Komisija(pirkimo organizatorius) turi teisę gautiiš KMSA pirkimo iniciatoriaus (Lopšelio-darželio pirkimo iniciatoriaus) ir kitų KMSA (Lopšelio-darželio) darbuotojų visą informaciją, reikalingą pirkimo dokumentams rengti ir pirkimo procedūroms atlikti.

48. KMSA CPO gali atsisakyti atlikti pirkimą, jeigu pirkimui būtina informacija, nurodyta inicijavimo paraiškoje, neatitinka Viešųjų pirkimų įstatymo ar kitų teisės aktų reikalavimų ar yra ne visa ar pavėluotai pateikta. Tokiu atveju KMSA CPO (Centrinis viešųjų pirkimų ir koncesijų skyrius) DVS priemonėmis informuoja KMSA pirkimo iniciatorių, nurodydama tokio sprendimo motyvus. Jei KMSA pirkimo iniciatoriui Lopšelis-darželis nepateikia centralizuotam pirkimui būtinos inicijavimo paraiškos ar joje pateikta informacija yra neteisinga, neišsami, KMSA pirkimo iniciatoriusDVS priemonėmis informuoja Lopšelį-darželį apie nustatytus trūkumus ir centralizuotas pirkimas inicijuojamas gavus tinkamą inicijavimo paraišką.

49. Pirkimo dokumentus rengia Centrinis viešųjų pirkimų ir koncesijų skyrius. KMSA pirkimo iniciatoriusDVS priemonėmis pateikia Centrinio viešųjų pirkimų ir koncesijų skyriaus vadovo paskirtam už konkretų pirkimą atsakingam darbuotojui pirkimui svarbią informaciją, kurią sudaro inicijavimo paraiškoje nurodomi duomenys ir dokumentai: perkamų prekių, paslaugų ar darbų pavadinimas ir apibūdinimas, reikalingas kiekis ar apimtis, atsižvelgiant į visą pirkimo sutarties trukmę, įskaitant pratęsimo galimybę, techninė specifikacija (perkamų prekių, paslaugų ar darbų savybės, kokybės ir kiti reikalavimai), numatomos pirkimo objekto eksploatavimo išlaidos (jei tai būtina), siūlomi minimalūs tiekėjų kvalifikacijos reikalavimai (mažos vertės pirkimo atveju, jei kvalifikacija bus tikrinama), siūlymai dėl pasiūlymų vertinimo kriterijų, taikomų aplinkosauginių reikalavimų, prekių pristatymo ar paslaugų teikimo ir darbų atlikimo terminai, pirkimo sutarties trukmė, pirkimo sutarties projektas ar reikalingos pirkimo sutarties sąlygos ir pan.

Pirkimo dokumentai, teikiami Komisijai, turi būti suderinti su KMSA pirkimo iniciatoriumi, Centrinio viešųjų pirkimų ir koncesijų skyriaus vadovu iršio padalinio už konkretų pirkimą atsakingu darbuotoju. Dokumentai, teikiami KMSA pirkimo organizatoriui,turi būti suderinti su KMSA pirkimo iniciatoriumi.

Pirkimo sutarties projektas turi būti suderintas laikantis Kauno miesto savivaldybės sutarčių valdymo tvarkos apraše, patvirtintame Kauno miesto savivaldybės administracijos direktoriaus 2017 m. kovo 29 d. įsakymu Nr. A-1213 „Dėl Kauno miesto savivaldybės sutarčių valdymo tvarkos aprašo patvirtinimo“ (toliau – Kauno miesto savivaldybės sutarčių valdymo tvarkos aprašas),nustatytos tvarkos. Už pirkimo sutarties projekto atitiktį pirkimo dokumentams yra atsakingas KMSA pirkimo iniciatorius, jei Kauno miesto savivaldybės sutarčių valdymo tvarkos apraše nenurodyta kitaip. Centrinio viešųjų pirkimų ir koncesijų skyriaus už konkretų pirkimą atsakingas darbuotojas pirkimo dokumentus pradeda rengti tik gavęs DVS priemonėmis tinkamai parengtą inicijavimo paraišką (įskaitant techninę specifikaciją ir KMSA pirkimo iniciatoriaus parengtą sutarties projektą) su KMSAvadovo rezoliucija vykdyti pirkimą. Jei pateikta informacija yra neaiški, neišsami, klaidinga ar prieštaringa – inicijavimo paraiška DVS priemonėmis grąžinama KMSA pirkimo iniciatoriui tikslinti.

50. Už pirkimo dokumentuose nurodytų pirkimo procedūrų atitiktį Viešųjų pirkimų įstatymo nuostatoms atsako Centrinis viešųjų pirkimų ir koncesijų skyrius.

51. KMSA pirkimo iniciatorius (Lopšelio-darželio pirkimo iniciatorius) atsako už siūlomo atlikti pirkimo inicijavimą laiku (atsižvelgiant į Aprašo 46punkte nurodytus terminus), pirkimo tikslingumą ir pagrįstumą, pirkimo sutartimi prisiimamų finansinių įsipareigojimų įvykdymąir tinkamą planuojamos pirkimo vertės ir maksimalios priimtinos pasiūlymo kainos nustatymą, KMSA (Lopšelio-darželio) poreikius atitinkantį pirkimo objekto apibūdinimą, techninės specifikacijos (perkamų prekių, paslaugų ar darbų savybių apibūdinimas) atitiktį įstatymams ir teisės aktams, susijusiems su pirkimo objektu, už su pirkimo specifika susijusių tiekėjo kvalifikacijos kriterijų, taikomų aplinkosauginių reikalavimų, reikalavimų nurodymą. Visais įmanomais atvejais techninės specifikacijos turėtų būti parengtos taip, kad būtų atsižvelgta į neįgaliųjų poreikius ir tinkamumą visiems naudotojams, būtų daroma kuo mažesnė įtaka klimato kaitai, aplinkos taršai, atliekų susidarymui, gamtos išteklių naudojimui, ekosistemų ir jų paslaugų būklei ir (ar) kitam neigiamam poveikiui aplinkai ir užtikrinama, kad įstatymuose įtvirtintais, Lietuvos Respublikos Vyriausybės ar jos įgaliotos institucijos nustatytais atvejais ir tvarka būtų taikomi atsinaujinančių išteklių ir (ar) energijos naudojimo, energijos vartojimo efektyvumo ir aplinkos apsaugos reikalavimai ir (ar) kriterijai, būtų skatinama inovatyvių produktų pasiūla ir užtikrinama, kad Lietuvos Respublikos Vyriausybės ar jos įgaliotos institucijos nustatytais atvejais būtų pasiekti inovatyvių viešųjų pirkimų rodikliai, jos turi užtikrinti konkurenciją ir nediskriminuoti tiekėjų.Įsigyjant prekes, paslaugas ar darbus turi būti prisidedama prie socialinių klausimų, pavyzdžiui, remiamų asmenų įdarbinimo, sąžiningo darbo užmokesčio mokėjimo, lyčių lygių galimybių ir nediskriminavimo kitais pagrindais principų įgyvendinimo, psichologinio smurto darbo aplinkoje prevencijos ir pagalbos asmenims, patyrusiems tokį smurtą, priemonių įgyvendinimo klausimų, sprendimoir užtikrinama, kad Lietuvos Respublikos Vyriausybės arjos įgaliotos institucijos nustatytais atvejais būtų taikomi socialiniai reikalavimai ir (arba) kriterijai.

52. Nustatyta tvarka parengtus ir suderintus pirkimo dokumentus Centrinis viešųjų pirkimų ir koncesijų skyriusteikia Komisijai (pirkimo organizatoriui).

**V SKYRIUS**

**PIRKIMO DOKUMENTŲ TVIRTINIMAS IR PIRKIMO PROCEDŪRŲ ATLIKIMAS**

53. KMSA pirkimo iniciatoriusar padalinio vadovo įpareigotas padalinio darbuotojas pristato pirkimo dokumentus Komisijosposėdyje ar pirkimo organizatoriui. Atliekant įprastą centralizuotą pirkimą, pirkimo dokumentus pristatyti gali būti kviečiamas ir Lopšelio-darželio vadovas ar Lopšelio-darželio pirkimo iniciatorius. Atliekant mažos vertės pirkimą neskelbiamos apklausos būdu, kai pirkimą atlieka pirkimo organizatorius, Aprašo nustatyta tvarka suderinti pirkimo dokumentai gali būti tvirtinami KMSA pirkimo iniciatoriui arpadalinio vadovo įpareigotam padalinio darbuotojui nedalyvaujant.

54. Komisija (pirkimo organizatorius), įvertinusi (įvertinęs) parinktą pirkimo būdą, susipažinusi (susipažinęs) su pirkimo dokumentuose pateikta informacija ir išklausiusi (išklausęs) pranešėją, pritaria pirkimo būdui ir patvirtina pirkimo dokumentus arba priima sprendimą netvirtinti pirkimo dokumentų ir nurodo jų trūkumus ar kitus motyvus.

55. KMSA pirkimo iniciatoriaus ar Centrinio viešųjų pirkimų ir koncesijų skyriaus (atsižvelgiant į tai, kuri pirkimo dokumentų dalis turėjo būti pataisyta) pagal Komisijos (pirkimo organizatoriaus) pastabas pataisyti pirkimo dokumentai pakartotinai teikiami Komisijai (pirkimo organizatoriui).

56. Patvirtinus pirkimo dokumentus, Centrinio viešųjų pirkimų ir koncesijų skyriaus atsakingas specialistas apie pirkimąskelbia pirkimus reglamentuojančių teisės aktų nustatyta tvarka.

57. KMSA skelbimą apie tarptautinį, supaprastintą pirkimą (taip pat ir skelbiamą mažos vertės pirkimą), skelbimą apie projekto konkursą,tarptautinio pirkimo atveju skelbimą apie pirkimo sutarties ar preliminariosios sutarties sudarymą,skelbimą apie projekto konkurso rezultatus, skelbimą apie pirkimo sutarties keitimą Viešųjų pirkimų įstatymo 89 straipsnio 1 dalies 2 ir 3 punktuose nurodytais atvejais, išankstinį informacinį skelbimą ir skelbimą dėl savanoriško *ex ante* skaidrumo, kuriuos pagal Viešųjų pirkimų įstatymą numatyta paskelbti viešai, skelbia Viešųjų pirkimų įstatymo antrajame skirsnyje nustatyta tvarka. Tarptautinio pirkimo skelbimai skelbiami per Europos Sąjungos leidinių biurą ir CVPIS, o supaprastinto pirkimo skelbimai – CVPIS.

58. Skelbimą apie tarptautinį, supaprastintą ir mažos vertės pirkimą, skelbimą apie projekto konkursą, tarptautinio pirkimo atveju skelbimą apie pirkimo sutarties, įskaitant ir konkretaus pirkimo sutartį, sudarytą DPS pagrindu, ar preliminariosios sutarties ar jos pagrindu sudarytą pagrindinę sutartį (išskyrus sudarytąnaudojantis CPO LT katalogu),sudarymą, skelbimą apie projekto konkurso rezultatus ir skelbimą dėl savanoriško *ex ante* skaidrumo, kurį pagal Viešųjų pirkimų įstatymą numatyta paskelbti viešai, išankstinį informacinį skelbimą rengia ir nustatyta tvarka skelbia Centrinio viešųjų pirkimų ir koncesijų skyriaus atsakingas darbuotojas (jei VIPIS informaciją apie sudarytas sutartis(centralizuoto pirkimo sutartis) tinkamai ir laiku įveda KMSA paskirtasis darbuotojas (Lopšelio-darželio paskirtasis darbuotojas ar kitas Lopšelio-darželio atsakingas asmuo) ir praneša apie sudarytą sutartį Centrinio viešųjų pirkimų ir koncesijų skyriui).

59. Skelbimas apie pirkimo sutarties,preliminariosios sutarties sudarymą (išskyruspagrindinės sutarties sudarymą) irprojekto konkurso rezultatus skelbiamas ne vėliau kaip per 30 dienų po pirkimo sutarties ar preliminariosios sutarties sudarymo arba po projekto konkurso rezultatų patvirtinimo. Skelbimai apie pirkimo sutarties sudarymą atlikus Viešųjų pirkimų įstatymo 2 priede nurodytų socialinių ir kitų specialiųjų paslaugų pirkimą ar apie pagrindinės sutarties, sudarytos preliminariosios sutarties pagrindu,ir konkretaus pirkimo sutarties, sudarytos DPS pagrindu, sudarymą gali būti sugrupuojami ir skelbiami kas ketvirtį ne vėliau kaip per 30 dienų ketvirčiui pasibaigus.

60. Tarptautinio pirkimo atveju skelbimą apie pagrindinės sutarties ir konkretaus pirkimo sutartiesįsigyjant iš CPO LT katalogo sudarymą ir skelbimą apie pirkimo sutarties, preliminariosios sutarties keitimą Viešųjų pirkimų įstatymo 89 straipsnio 1 dalies 2 ir 3 punktuose nurodytais atvejais rengia ir nustatyta tvarka skelbia KMSA paskirtasis darbuotojas (Lopšelio-darželio paskirtasis darbuotojas) (jei Centralizuotos viešųjų pirkimų veiklos paslaugų sutartyje su CPO LT nenurodyta kitaip).

Skelbimai apie pagrindinėssutarties preliminariosios sutarties pagrindu ar konkretaus pirkimo sutarties, sudarytos DPS pagrindu,sudarymą gali būti sugrupuojami ir skelbiamikas ketvirtį ne vėliau kaip per 30 dienų ketvirčiui pasibaigus. Skelbimas apie pirkimo sutarties, preliminariosios sutarties pakeitimą skelbiamas Viešųjų pirkimų įstatymo 89 straipsnio 1 dalies 2 ir 3 punktuose nurodytais atvejais ne vėliau kaip per 3 darbo dienas nuo sutarties pakeitimo dienos.

Parengtas skelbimas, išskyrus skelbimą apie mažos vertės pirkimą, ar skelbimas dėl savanoriško *ex ante* skaidrumo privalo būti pasirašytas KMSA vadovo ar jo įgalioto asmens, skelbiamas – KMSA vadovui ar jo įgaliotam asmeniui pasirašius.

61.Pirkimo procedūrų, pirkimo dokumentų paaiškinimus (patikslinimus) tiekėjams savo iniciatyva ar pagal tiekėjų prašymusteikia Centrinio viešųjų pirkimų ir koncesijų skyriaus atsakingas darbuotojas.Paaiškinimus, susijusius su pirkimo objekto specifika (techninė specifikacija, kvalifikacijos reikalavimai, sutarties sąlygos), KMSA pirkimo iniciatorius privalopateikti Centriniam viešųjų pirkimų ir koncesijų skyriuiper jonurodytą terminą. Jei KMSA pirkimo iniciatoriui reikia papildomos informacijos iš Lopšelio-darželio pirkimo iniciatorius ar kitas atsakingas asmuo, ją pateikia per nurodytą terminą.

Pirkimo dokumentai tikslinamiir sprendimą dėl pirkimo dokumentų patikslinimo priima Komisija.Ši nuostata netaikoma, kai pirkimo dokumentai tikslinami dėl juose pastebėtų klaidų ir (ar) praleidimų, patikslinančių pirkimo objektą(sutarties projektas, techninė specifikacija, sąmatos ir kiti techniniai dokumentai gali būti tikslinami tik esant KMSA pirkimo iniciatoriausmotyvuotam siūlymui). Šiuo atveju pranešimą tiekėjams teikia Centrinio viešųjų pirkimų ir koncesijų skyriaus atsakingas darbuotojas.

62. Komisija (pirkimo organizatorius) susipažįsta su elektroninėmis priemonėmis pateiktais pasiūlymais, pasiūlymus nagrinėja, vertina ir palygina nedalyvaujant tiekėjams.

Susipažinti su visa informacija, susijusia su pirkimais, gali tik Komisijos, vertinimo komisijos nariai, Komisijos, vertinimo komisijos posėdžiuose dalyvaujantys stebėtojai ir KMSA pakviesti ekspertai, Viešųjų pirkimų tarnybos atstovai, KMSA (Lopšelio-darželio) vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys. Kiti asmenys gali susipažinti tik su ta informacija, kurią atskleisti leidžia Viešųjų pirkimų įstatymas.

63. Komisija (pirkimo organizatorius), priėmusi (priėmęs) sprendimą nustatyti laimėjusį pasiūlymą, dėl kurio bus sudaroma pirkimo sutartis (preliminarioji sutartis),perduoda KMSA pirkimo iniciatoriuiKomisijos posėdžio protokolo išrašą arVIPIS nustatytos formos tiekėjų neskelbiamos apklausos pažymą, taip pat pasiūlyme nurodytą informaciją, reikalingą pirkimo sutarčiai(preliminariajai sutarčiai) pasirašyti, o KMSA pirkimo iniciatorius (Lopšelio-darželio pirkimo iniciatorius) Komisijos (pirkimo organizatoriaus) nustatytu laiku organizuoja pirkimo sutarties(preliminariosios sutarties) pasirašymą (išskyrus teisės aktų ir šio aprašo nustatytus atvejus, kai pirkimo sutartis sudaroma žodžiu). Informacija apie tai, kuri perkančioji organizacija turi sudaryti sutartį, nurodoma atitinkamos sutarties projekte, tačiau įprastai – preliminariąją sutartį sudaro KMSA CPO, atlikusi centralizuotą pirkimą, pagrindinę sutartį, taip pat konkretaus pirkimo sutartį – Lopšelio-darželio (KMSA), įprasto centralizuoto pirkimo sutartį – Lopšelis-darželis , pavedęs KMSA CPO atlikti centralizuoto pirkimo procedūras, arba KMSA CPO atlikusi įprastą centralizuotą pirkimą KMSA naudai.

64. KMSA pirkimo iniciatorius (Lopšelio-darželio pirkimo iniciatorius) yra atsakingas už pirkimo sutarties (preliminariosios sutarties) sudarymą laiku ir jos atitiktį pirkimo dokumentams,pasiūlymui.Už sudaromos sutarties atitiktį sutarties projektui atsako sutarties rengėjas.

KMSA pirkimo sutartys (preliminariosios sutartys) sudaromos ir vykdomos vadovaujantis Kauno miesto savivaldybės sutarčių valdymo tvarkos aprašu. Lopšelio-darželio centralizuoto pirkimo sutartys sudaromos ir vykdomos Lopšelio-darželio vadovo nustatyta tvarka.

65. Sudarant pirkimo sutartis (kai perkamos informacinės sistemos ir (ar) duomenų bazės, informacinės sistemos priežiūros paslaugos, vaizdo ir (ar) garso įranga ir (ar) jų priežiūros, apsaugos, socialinės pagalbos paslaugos ir kitos prekės ir (ar) paslaugos), kurių vykdymas yra susijęs su asmens duomenų tvarkymu ir (ar) naudojimu, privalomai turi būti pasirašytas susitarimas dėl asmens duomenų tvarkymo ir (ar) naudojimo. Toks susitarimas turi būti neatsiejama pirkimo sutarties dalis.

66. Pirkimo sutartis (preliminarioji sutartis) turi būti sudaroma laikantis Viešųjų pirkimų įstatyme nurodytų terminų ir procedūrų.

67. Pirkimo sutartis gali būti sudaroma žodžiu, kai atliekamas supaprastintas pirkimas, kurio sutarties vertė neviršija 5000 Eur (penkių tūkstančių eurų) (be PVM). Viešųjų pirkimų įstatymo 25 straipsnio 3 ir 4 dalyse nurodytuose aprašuose nustatytais atvejais (įsigyjant užsienyje prekes, paslaugas ar darbus užsienyje vykdomiems vystomojo bendradarbiavimo ir kitiems projektams ir atliekant ypatingos svarbos tarptautiniams renginiams organizuoti reikalingų prekių, paslaugų ar darbų supaprastintus pirkimus) gali būti žodžiu sudaromos supaprastinto pirkimo sutartys, kurių vertė ne didesnė kaip 10 000 Eur (dešimt tūkstančių eurų) (be PVM).

68. KMSA sudarius centralizuoto pirkimo preliminariąją sutartį, pagrindines sutartis gali sudaryti lopšelis-darželis, taip pat ir KMSA. Sudarydama preliminariąją ir pagrindinę sutartis, KMSA (KMSA CPO, Lopšelis-darželis) vadovaujasi Viešųjų pirkimų įstatymu ir (ar) Mažos vertės pirkimų tvarkos aprašu ir Aprašu. Preliminariojoje sutartyje nurodytas procedūras, reikalingas pagrindinei sutarčiai sudaryti, atlieka Komisija (Lopšelio-darželio vadovo įsakymu sudaryta Lopšelio-darželio viešojo pirkimo komisija)arpirkimo organizatorius.

69. KMSA CPO, atlikusi tarptautinį ar supaprastintą centralizuotą pirkimą, gali sukurti DPS. KMSACPO sukūrus DPS, konkretaus pirkimo sutartis gali sudaryti visos pirkimo, kurį atliekant buvo sukurta DPS,dokumentuose nurodytos pavaldžios perkančiosios organizacijos , taip pat ir KMSA. DPS pagrindu atliekamo kiekvieno konkretaus pirkimo procedūras, reikalingas sutarčiai sudaryti, atlieka Komisija(pirkimo organizatorius).

70. Pirkimo sutartis ar preliminarioji sutartis jos galiojimo laikotarpiu gali būti keičiama neatliekant naujos pirkimo procedūros Viešųjų pirkimų įstatymo 89 straipsnyje nustatytais atvejais ir tvarka.

71. Atlikus pirkimą, Komisijos, vertinimo komisijos sekretorius tvarko ir saugo Komisijos, vertinimo komisijosposėdžių protokolus vienus metus, vėliau perduoda juos saugoti KMSA padalinio, kuriam jis priklauso, darbuotojui, atsakingam už dokumentų saugojimą. Kiti su viešojo pirkimo procedūromis susiję dokumentai saugomi KMSA padalinyje, kuriampriklauso Komisijos, vertinimo komisijos sekretorius. Pirkimo organizatorius, atlikęs pirkimą, perduoda visus su pirkimu susijusius dokumentus KMSA padalinio, kuriam jis priklauso, darbuotojui, atsakingam už dokumentų saugojimą. Tuo atveju, kai Komisija buvo sudaryta konkrečiam pirkimui ar atnaujinto varžymosi procedūroms atlikti, KMSA padalinio, kuriam priklausoKomisijos sekretorius, atsakingas darbuotojas ar pirkimo organizatorius suveda visą su pirkimu susijusią informaciją į VIPIS. Sudarytos sutartys registruojamos ir sutarčių originalai saugomi KMSA (Lopšelio-darželio) vadovo nustatyta tvarka.

72. KMSA pirkimo iniciatorius (Lopšelio-darželio pirkimo iniciatorius)sudarytos centralizuoto pirkimosutarties ar preliminariosios sutarties (išskyrus pirkimo sutartį, sudarytą atlikus mažos vertės pirkimą, ir sutartį, sudarytą atlikus pirkimą naudojantis CPO LT katalogu, taip pat decentralizuoto pirkimo sutartį) kopiją pateikia Centriniam viešųjų pirkimų ir koncesijų skyriui ne vėliau kaip per 1 darbo dieną nuo sutarties pasirašymo dienos arba informaciją apie ją įveda į VIPIS ir praneša apie sudarytą sutartį Centrinio viešųjų pirkimų ir koncesijų skyriui VIPIS ar DVS priemonėmis.

73. Centrinio viešųjų pirkimų ir koncesijų skyriaus atsakingas darbuotojas parengia, pateikia pasirašyti KMSAvadovui ar jo įgaliotam asmeniui ir išsiunčia Viešųjų pirkimų tarnybai kiekvieno tarptautinio ir supaprastinto pirkimo, įskaitant ir projekto konkursą, ir pirkimą, kurio metu sudaroma preliminarioji sutartis ir taikoma DPS (kaip nurodyta Viešųjų pirkimų įstatymo 96 straipsnio 2 dalies 1 punkte), procedūrų ataskaitą, taip pat pirkimo procedūrų ataskaitą, kai sudaroma pagrindinė sutartis, kai vykdomas atnaujintas arba iš dalies atnaujintas tiekėjų varžymasis pagal Viešųjų pirkimų įstatymo 78 straipsnio 5 dalies 2 ir 3 punktus. Pirkimo procedūrų ataskaita pildoma CVP IS Viešųjų pirkimų tarnybos nustatyta tvarka ir išsiunčiama per 15 dienų pasibaigus pirkimo procedūroms, bet ne vėliau kaip iki pirmojo mokėjimo pagal sudarytą pirkimo sutartį pradžios.

KMSApaskirtasis darbuotojas nedelsdamas įveda į VIPIS informaciją apie sudarytą pagrindinę sutartį po padalinio, kuriam jis priklauso, įvykdytos atnaujinto ar iš dalies atnaujinto varžymosi procedūros pagal Viešųjų pirkimų įstatymo 78 straipsnio 5 dalies 2 ir 3 punktus ir praneša apie tai DVS priemonėmis Centrinio viešųjų pirkimų ir koncesijų skyriui tam, kad Centrinio viešųjų pirkimų ir koncesijų skyriaus atsakingas darbuotojas galėtų parengti atitinkamą pirkimo procedūrų ataskaitą.

74. Pirkimo procedūrų ataskaita neteikiama, kai atliekamas mažos vertės pirkimas arba pirkimo sutartis sudaroma pagal Viešųjų pirkimų įstatymo 72 straipsnio 3 dalį atlikus supaprastintą pirkimą, pagrindinė sutartis sudaroma pagal šio įstatymo 78 straipsnio 4 dalį ar 78 straipsnio 5 dalies 1 punktą.

75. Tuo atveju, kai centralizuotus pirkimus pagal Viešųjų pirkimų įstatymo 82 straipsnio 1 dalį atliekaKMSA CPO, Viešųjų pirkimų įstatymo 96 straipsnio 2 dalyje nurodytas ataskaitas teikia KMSA CPO:

75.1. Centralizuoto pirkimo procedūrų, kurių metu sudaromos pagrindinės sutartys preliminariųjų sutarčių pagrindu ar konkretaus pirkimo sutartys DPS pagrindu, ataskaitas Viešųjų pirkimų įstatymo 96 straipsnio 3 dalyje nustatyta tvarka ir terminais (kas mėnesį ne vėliau kaip per 5 darbo dienas mėnesiui pasibaigus) parengia ir išsiunčia Viešųjų pirkimų tarnybai Centrinio viešųjų pirkimų ir koncesijų skyriaus atsakingas darbuotojas.

75.2. Įprasto centralizuoto pirkimo procedūrų ataskaitas Viešųjų pirkimų įstatymo 96 straipsnio 2 dalies 1 punkte nustatyta tvarka ir terminais (ne vėliau kaip per 15 dienų) parengia, pateikia pasirašyti KMSAvadovui ar jo įgaliotam asmeniui ir išsiunčia Viešųjų pirkimų tarnybai Centrinio viešųjų pirkimų ir koncesijų skyriaus atsakingas darbuotojas.

Už centralizuoto pirkimo sutarčių sudarymą ir įvedimą laiku į VIPIS bei informacijos apie sudarytą sutartį pateikimą Centrinio viešųjų pirkimų ir koncesijų skyriui tam, kad jo darbuotojas parengtų ir Viešųjų pirkimų tarnybai pateiktų ataskaitą, atsako KMSApaskirtasis darbuotojas (Lopšelio-darželio paskirtasis darbuotojas).

76. Kiekvieno laimėjusio dalyvio raštu pateiktas pasiūlymas (išskyrus atvejus, kai pirkimo sutartis sudaroma žodžiu), sudaryta pirkimo sutartis, preliminarioji sutartis, vidaus sandoris ir šių sutarčių ir vidaus sandorių pakeitimai, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus tiekėjų komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties, preliminariosios sutarties ar vidaus sandorio sudarymo ar pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi būti paskelbti CVP IS. Informacija apie žodžiu sudarytas sutartis skelbiama Viešųjų pirkimų įstatymo nustatyta tvarka Centrinio viešųjų pirkimų ir koncesijų skyriaus atsakingo darbuotojo.

77. Aprašo 76 punkte nustatytas reikalavimas netaikomas pirkimams, kurie atlikti neskelbiamų derybų būdu (mažos vertės pirkimų atveju – neskelbiant apie pirkimą) ir kuriuos laimėjęs dalyvis yra fizinis asmuo, esant vienai iš šių priežasčių:

77.1. jeigu prekes tiekti, paslaugas teikti ar darbus atlikti gali tik konkretus tiekėjas – dėl išimtinių teisių apsaugos arba konkurencijos nėra dėl techninių priežasčių (Viešųjų pirkimų įstatymo 71 straipsnio 1 dalies 2 punkto b, c papunkčiai);

77.2. kai perkamos mokymo paslaugos, ekspertų teikiamos intelektinės paslaugos, ekspertinio vertinimo paslaugos (Viešųjų pirkimų įstatymo 71 straipsnio 6 dalies 5, 6, 7 punktai);

77.3. perkant iš konkretaus tiekėjo unikalų meno kūrinį ar meninį atlikimą arba jų sukūrimą (Viešųjų pirkimų įstatymo 71 straipsnio 1 dalies 2 punkto a papunktis);

77.4. laimėjusio dalyvio pasiūlymo, pirkimo sutarties ar preliminariosios sutarties dalims, kai nėra techninių galimybių CVP IS paskelbti informacijos. Tokiu atveju Centrinio viešųjų pirkimų ir koncesijų skyriaus atsakingas darbuotojasturi užtikrinti galimybę susipažinti su nepaskelbtomis laimėjusio dalyvio pasiūlymo, pirkimo sutarties ar preliminariosios sutarties dalimis.

78. Centrinio viešųjų pirkimų ir koncesijų skyriaus atsakingas darbuotojasCVPIS skelbia Viešųjų pirkimų įstatymo nustatyta tvarka tarptautinio ir supaprastinto pirkimo, įskaitant ir mažos vertės pirkimą, ir centralizuotą pirkimą, kurį atlikus sudaroma preliminarioji sutartis ir taikoma DPS, raštu pateiktą laimėjusio dalyvio pasiūlymą ir raštu sudarytą pirkimo sutartį, išskyrus pagrindinę sutartį ir konkretaus pirkimo sutartį.

79. Pagrindinę sutartį (įskaitant pagrindines sutartis, įsigyjant iš CPO LT katalogo ir KMSA CPO), vidaus sandorius, konkretaus pirkimo sutartis, sudarytas DPS pagrindu,CVPIS skelbia atitinkamai KMSA paskirtasis darbuotojas (Lopšelio-darželio paskirtasis darbuotojas).

Kiekvienos pirkimo sutarties, išskyrus sudarytą žodžiu sutartį, ir vidaus sandorio sąlygų pakeitimus skelbia KMSA paskirtasis darbuotojas (Lopšelio-darželio paskirtasis darbuotojas).

80. KMSA paskirtasisdarbuotojas nedelsdamas, bet ne vėliau kaip per 5 dienasnuo Viešųjų pirkimų įstatymo 91 straipsnio 2 dalyje nurodytų terminų pasibaigimo Centriniam viešųjų pirkimų ir koncesijų skyriui privalo pateikti informaciją ir ją pagrindžiančius dokumentus apie pirkimo sutarties neįvykdžiusius ar netinkamai ją įvykdžiusius tiekėjus (tiekėjų grupės atveju – apie visus grupės narius), taip pat apie ūkio subjektus, kurių pajėgumais rėmėsi tiekėjas ir kurie su tiekėju prisiėmė solidarią atsakomybę už pirkimo sutarties įvykdymą pagal Viešųjų pirkimų įstatymo 49 straipsnio 5 dalį, jeigu pažeidimas įvykdytas dėl tos pirkimo sutarties dalies, kuriai jie buvo pasitelkti, kai: pirkimo sutartis nutraukta dėl esminio pirkimo sutarties pažeidimo arba priimtas KMSA sprendimas, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais ir dėl to KMSA pritaikė sutartyje nustatytą sankciją; priimtas teismo sprendimas, kuriuo tenkinamas KMSA reikalavimas atlyginti nuostolius, patirtus dėl to, kad tiekėjas sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais. Informaciją CVP IS skelbia ir ją paskelbus, nedelsdamas, bet ne vėliau kaip per 3 darbo dienas, apie tai informuoja tiekėją Centrinis viešųjų pirkimų ir koncesijų skyrius.

81. Centrinis viešųjų pirkimų ir koncesijų skyrius privalo per 30 dienų, pasibaigus ataskaitiniams kalendoriniams metams, Viešųjų pirkimų tarnybai pagal jos nustatytą formą ir reikalavimus parengti ir pateikti duomenis apie visas KMSA per kalendorinius metus sudarytas pirkimo sutartis, nurodytas Viešųjų pirkimų ir pirkimų ataskaitų rengimo ir teikimo tvarkos aprašo, patvirtinto Viešųjų pirkimų tarnybos direktoriaus 2017 m. birželio 6 d. įsakymu Nr. 1S-80 „Dėl Viešųjų pirkimų ir pirkimų ataskaitų rengimo ir teikimo tvarkos aprašo, viešųjų pirkimų ir pirkimų ataskaitų formų patvirtinimo“, 11.1 papunktyje, taip pat duomenis apie vidaus sandorius, atliktus pagal Viešųjų pirkimų įstatymo 10 straipsnį.

Lopšelis-darželis šiame punkte nurodytą ataskaitą Viešųjų pirkimų tarnybos nustatyta tvarka rengia dėl savo atliktų decentralizuotų pirkimų.

82. Informaciją apie pirkimų, kuriems, vadovaujantis Viešųjų pirkimų įstatymo 10 straipsnio nuostatomis, šio įstatymo reikalavimai netaikomi, sutartis (vidaus sandorius) renka šių pirkimų KMSA iniciatorius ir per 10 dienų, pasibaigus ataskaitiniams kalendoriniams metams, teikia Centriniam viešųjų pirkimų ir koncesijų skyriui.

83. Bet kuriuo metu iki pirkimo sutarties (preliminariosios sutarties) sudarymo ar projekto konkurso laimėtojo nustatymo KMSA (KMSA CPO arba Lopšelis-darželis ) turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų už jį sumokėti ir pan.), ir privalo tai padaryti, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti:

83.1. nutraukti tarptautinį ir supaprastintą pirkimą (išskyrus mažos vertės pirkimą) gali Komisija, suderinusi su KMSAvadovu;

83.2. nutraukti mažos vertės pirkimą gali Komisija (pirkimo organizatorius), suderinusi (suderinęs) su KMSA pirkimo iniciatoriumi (derinti nereikia, kai su tiekėjais bendraujama žodžiu);

83.3. nutraukti atnaujinto tiekėjų, su kuriais sudaryta preliminarioji sutartis, varžymosi procedūrą dėl pagrindinės sutarties sudarymo gali procedūrą atliekanti Komisija (pirkimo organizatorius), suderinusi (suderinęs) su KMSA pirkimo iniciatoriumi;

83.4. nutraukti konkretaus pirkimo DPS pagrindu procedūrą gali procedūrą atliekanti Komisija (pirkimo organizatorius), suderinusi (suderinęs) su KMSA pirkimo iniciatoriumi.

84. Lopšelis-darželis, norėdamas kad būtų nutrauktas KMSA CPO pavestas ir atliekamas įprastas centralizuotas pirkimas, kreipiasi raštu ir nurodo priežastis. KMSA CPO priima sprendimus ir atlieka veiksmus Aprašo 83punkte nustatyta tvarka. Nutraukiant pirkimo procedūras Lopšelio-darželio iniciatyva, KMSA CPO nevertina Lopšelio-darželio sprendimo dėl pirkimo nutraukimo pagrįstumo aplinkybių. KMSA CPO atlieka tik formaliuosius techninius pirkimo nutraukimo veiksmus.

85. Planavimo ir pasirengimo pirkimams dokumentai, pirkimo dokumentai, inicijavimo paraiškos, pasiūlymai bei jų nagrinėjimo ir vertinimo dokumentai, Komisijos, vertinimo komisijos sprendimų priėmimo, derybų, dialogo ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos, preliminariosios sutartys, pirkimo sutartys, jų pakeitimai ir su sutarčių vykdymu susiję dokumentai – ne trumpiau kaip 4 metus nuo pirkimo sutarties įvykdymo.

### VI SKYRIUS

### BAIGIAMOSIOS NUOSTATOS

86. Tiekėjų pretenzijas KMSA (KMSA CPO) nagrinėjaKomisija (pirkimo organizatorius), atlikusi(atlikęs) pirkimą.Sprendimą dėl pretenzijos (išskyrus mažos vertės pirkime ir konkrečiame pirkime DPS pagrindu ar atliekant atnaujinto varžymosi procedūras siekiant sudaryti pagrindinę sutartį), remdamasis Komisijos (pirkimo organizatoriaus) išvadomis ir(ar) pirkimo organizatoriaus ar Komisijos pirmininko paaiškinimais, priima KMSA vadovas. Mažos vertės pirkimui, konkrečiam pirkimui DPS pagrindu ar atnaujinto varžymosi procedūroms siekiant sudaryti pagrindinę sutartį, gautas pretenzijas nagrinėja Komisija (pirkimo organizatorius), atlikusi (atlikęs) pirkimą.

87. KMSAar KMSA CPO privalo išnagrinėti pretenziją,priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.

88. Pasikeitus Apraše minimiems teisės aktams, taikomos aktualios tų teisės aktų redakcijos nuostatos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Kauno lopšelio-darželio „Obelėlė“

viešųjų pirkimų organizavimo ir atlikimo

tvarkos aprašo

1 priedas

**(Konfidencialumo pasižadėjimo forma)**

KAUNO ISTRACIJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens vardas ir pavardė)

KONFIDENCIALUMO PASIŽADĖJIMAS

20\_\_ m.\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_

Kaunas

1. Būdamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pasižadu:

(pareigų, atliekamų pirkimo procedūrose, pavadinimas)

1.1. saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, dirbant viešojo pirkimo komisijos pirmininku (-e), nariu (-e), ekspertu (-e), pirkimo organizatoriumi (-e), pirkimo iniciatoriumi (-e), atliekant stebėtojo ar kitas funkcijas;

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

1.3. nepasilikti jokių man pateiktų dokumentų kopijų.

2. Man žinoma, kad su pirkimu susijusią informaciją, kurią Lietuvos Respublikos viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas (-a) viešojo pirkimo komisijos ar Kauno miesto savivaldybės administracijos (toliau – perkančioji organizacija) vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

3.2. visa su pirkimu susijusi informacija ir dokumentai, kuriuos Lietuvos Respublikos viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;

3.3. informacija, kurios atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

4. Esu įspėtas (-a), kad, pažeidęs (-usi) šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(pareigų, atliekamų pirkimo

procedūrose, pavadinimas)

## Kauno lopšelio-darželio „Obelėlė“

viešųjų pirkimų organizavimo ir atlikimo

tvarkos aprašo

2 priedas

**(Nešališkumo deklaracijos forma)**

KAUNO LOPŠELIS-DARŽELIS „OBELĖLĖ“

(asmens vardas ir pavardė)

**NEŠALIŠKUMO DEKLARACIJA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

(vietovės pavadinimas)

Būdamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pasižadu:

(pareigų, atliekamų pirkimo procedūrose,pavadinimas)

1. Objektyviai, dalykiškai, be išankstinio nusistatymo, vadovaudamasis (-i) visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas (-a) raštu pranešti Kauno miesto savivaldybės administracijos (toliau –perkančioji organizacija) arba perkančiojo subjekto (toliau kartu – pirkimą atliekantis subjektas) vadovui ar jo įgaliotam atstovui apie galimą viešųjų ir privačių interesų konfliktą, paaiškėjus bent vienai iš šių aplinkybių:

2.1. pirkimo procedūrose kaip tiekėjas dalyvauja man artimas asmuo arba juridinis asmuo, kuriam vadovauja toks asmuo;

2.2. aš arba man artimas asmuo:

2.2.1. esu (yra) pirkimo procedūrose dalyvaujančio juridinio asmens valdymo organų narys;

2.2.2. turiu (-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame;

2.2.3. gaunu (-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

3. Man išaiškinta, kad:

3.1. man artimi asmenys yra: sutuoktinis (-ė), mano ir mano sutuoktinio (-ės) tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai;

3.2. pirkimą atliekančiam subjektui gavus pagrįstos informacijos apie tai, kad galiu būti patekęs (-usi) į intereso konflikto situaciją ir nenusišalinau nuo su atitinkamu pirkimu susijusių sprendimų priėmimo, pirkimą atliekančio subjekto vadovas ar jo įgaliotas atstovas sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su pirkimu susijusios veiklos patikrinimą.Pirkimą atliekantis subjektas, nustatęs, kad patekau į interesų konflikto situaciją, pašalina mane iš su atitinkamu pirkimu susijusių sprendimų priėmimo proceso ar jo stebėjimo. Jei nustatoma, kad į interesų konflikto situaciją patekau atlikdamas (-a) stebėtojo funkcijas, pirkimą atliekantis subjektasapie mano atžvilgiu priimtą sprendimą informuoja instituciją ar įstaigą, įgaliojusią mane stebėtojo teisėmis dalyvauti viešojo pirkimo komisijos posėdžiuose;

3.3. turiu užpildyti privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas (šis reikalavimas taikomas viešojo pirkimo komisijos nariams, asmenims, perkančiosios organizacijos vadovo paskirtiems atlikti supaprastintus viešuosius pirkimus, viešųjų pirkimų procedūrose dalyvaujantiems ekspertams ir pirkimo iniciatoriams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(pareigų, atliekamų pirkimo (parašas) (vardas ir pavardė)

procedūrose,pavadinimas)

\_\_\_\_\_\_\_\_\_\_\_\_\_\_

## Kauno lopšelio-darželio „Obelėlė“

viešųjų pirkimų organizavimo ir atlikimo

tvarkos aprašo

3 priedas

**(Inicijavimo paraiškos forma)**

*(Skliaustuose pasviruojušriftu nurodytos pildymo instrukcijos, rengiant inicijavimo paraišką, turi būti ištrinamos.)*

**KAUNO LOPŠELIO-DARŽELIO “OBELĖLĖ” PIRKIMO INICIJAVIMO PARAIŠKA**

20\_\_ m.\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_

Kaunas

|  |
| --- |
| 1. Pirkimo pavadinimas  *(Nurodomas pirkimo pavadinimas. Jei pirkimas skaidomas, nurodomi pirkimų dalių pavadinimai irpateikiamainformacija apiekiekvienąpirkimo dalį.)* |
|  |
| 2. Pirkimo techninė specifikacija  *(Jeigu pridedama kaip atskiras dokumentas,nurodoma „(priedas)“arbašioje vietoje aprašomi reikalavimai perkamam objektui. Jei numatoma pirkti statybos darbus, kurie bus vykdomi pagal techninį projektą, turi būti pateiktas techninis projektas (elektroninėmis priemonėmis), šio projekto ekspertizės aktas, kainos skaičiavimai, Kauno miesto savivaldybės administracijos (toliau – KMSA ar pavaldžios perkančiosios organizacijos (toliau –* *Lopšelio-darželio ) vadovo įsakymas, kuriuo buvo patvirtintas techninis projektas. Jei perkamiems darbams neprivalomas techninis projektas, pateikiami (elektroninėmis priemonėmis) darbų kiekių žiniaraščiai, brėžiniai, schemos, darbų aprašymas ir pan. Kai perkamos paslaugos ir prekės, nurodomi perkamoms paslaugoms ar prekėms apibūdinti reikalingi duomenys.)*  Neskaidymo pagrindimas  *(Jei pirkimo skaidymas nėra privalomas,nurodoma* „*Neaktualu“.Jei bus atliekamas tarptautinis pirkimas, kuris nėra skaidomas į pirkimo dalis, arba statinio statybos darbų ir statinio projektavimo paslaugų pirkimas neatskiriant statinio statybos darbų pirkimo nuo statinio projektavimo paslaugų pirkimo, pateikiamas pagrindimas. Reikalinga pagrįsti, kad dėl skaidymo sumažėtų tiekėjų konkurencija, pirkimo sutarties vykdymas taptų per daug brangus ar sudėtingas techniniu požiūriu, skirtingų pirkimo objekto dalių įgyvendinimas būtų glaudžiai susijęs ir dėl toperkančiajai organizacijaiatsirastų būtinybė koordinuoti šių dalių tiekėjus ir tai keltų riziką netinkamai įvykdyti pirkimo sutartį, ar nurodyti kitas pagrįstas aplinkybes, dėl kurių netikslinga pirkimo objektą skaidyti į dalis. Pagrindimo argumentai negali būti formalūs, turi būti konkrečiai įvardijamos neskaidymo priežastys.)* |

|  |
| --- |
| 3. Pirkimo procedūrųatlikimodata (prekių pristatymo, paslaugų teikimo, darbų atlikimo pradžia) *(Nurodoma pirkimo atlikimo data, atsižvelgiant į turimas galiojančias sutartis ar pan. ir į Aprašo 46punkte nustatytus terminus.)*  Pagrindimas dėl skubos  *(Nurodoma* „*Neaktualu“ arba*, *jeigu pirkimo atlikimo terminas turi būti trumpesnis nei Aprašo 46 punkte nustatyti terminai, pateikiamas motyvuotas pagrindimas pirkimą atlikti skubos tvarka.)* |

|  |
| --- |
| 4. Perkamos prekės,paslaugos ardarbai  *(Nurodoma, ar yra CPO LT kataloge, ar nėra CPO LT kataloge.)*  4.1. CPO LT katalogo patikrinimo data  *(Nurodoma CPO LT katalogo patikrinimo data.)*  4.2. Pagrindimas dėl CPO LT katoge esančių prekių, paslaugųar darbų pirkimo ne per CPO LT  *(Jei reikalingas pirkimo objektas CPO LT kataloge yra, bet neperkama naudojantis CPO LT katalogu – nurodomas motyvuotas pagrindimas: neatitinka perkančiosios organizacijos poreikių, nurodant juos konkrečiai, perkančioji organizacija gali pirkimo objektą įsigyti efektyviau ir pan.Pareigos įsigyti prekių, paslaugų ir darbų iš CPO LT arba per ją gali būti nesilaikoma, kai atliekamas mažos vertės neskelbiamaspirkimas, kurio sutarties vertė yra 15 000 Eur be PVM arba mažiau), tokiu atveju jokio atskiro pagrindimo, kodėl neperkama per CPO LT, rengti nereikia –nurodoma, kad* „*bus atliekama mažos vertės neskelbiama apklausa, kurios numatoma pirkimo sutarties vertė yra 15 000 Eur be PVM arba mažiau“.)* |

|  |
| --- |
| 5. Ar pirkimas buvo numatytas pirkimų plane?  *(Jeigu buvo numatytas, nurodoma „Taip“ ir pirkimų plano paraiškos Nr., jeigu nebuvo numatytas, nurodoma „Ne“).*  Pirkimų plano tikslinimo poreikis  *(Jeigu reikia tikslinti, įrašoma „Yra“ir nurodomas reikalingas tikslinimas, jeigu nereikia tikslinti, įrašoma „Nėra“.)* |

|  |
| --- |
| 6. Siūlomi tiekėjai ir tiekėjų sąrašo pagrindimas(taikoma, jei atliekamas neskelbiamas pirkimas)  *(Išvardijami tiekėjai arba tiekėjų sąrašas pridedamas.)* |

|  |
| --- |
| 7. Numatoma sutarties trukmė (įskaitant pratęsimo galimybes):  *(Pvz., 12 mėn. su galimybe sutartį pratęsti, bet ne daugiau kaip dar 24 mėn.)* |

|  |
| --- |
| 8. Numatomos sudaryti sutarties vertė (bendra suma visam sutarties laikotarpiui, įskaitant pratęsimus)…………………. *(nurodoma suma Eur be PVM ir suma su PVM)*,iš kuriospapildomiems darbams, prekėms, paslaugoms skirta suma ………………….*(jei taikoma, nurodoma suma Eur be PVM, ir suma su PVM)*.  Maksimali pasiūlymo kaina turi neviršyti ……………… Eur su PVM*(taikoma pasiūlymui vertinti. Tuo atveju, kai sutartis sudaroma 12 mėn., su pratęsimais,nurodoma metinė pasiūlymo kaina)*.  9. Maksimalios pasiūlymo kainos pagrindimas. Kaina nustatyta, atsižvelgiant į …………….(*nurodomas kainos nustatymo pagrindimas, pvz.: rinkos tyrimas ir (arba) atliktą turimų KMSA sutarčių analizė ir (ar) techninio projekto ekspertizės aktas, kt.).*Pridedamapreliminari sąmata, kurioje pateikiamas planuojamos sudaryti pirkimo sutarties orientacinės vertės skaičiavimas, atliktas atsižvelgiant į skaičiuojamąsias kainas, panašių pirkimų praktiką, rinkos ar kitus tyrimus. |
|  |
| 10. Finansavimo šaltinis  *(Nurodoma informacija apie asignavimus, skiriamus šiam pirkimui (planuojamos ar turimos lėšos), jų šaltins (Kauno miesto savivaldybės strateginio veiklos plano priemonės kodas, pavadinimas.)*  Derinimo su finansavimo institucija reikalavimai  *(Įrašoma „Taikomi“arba „Netaikomi“ (jeigu reikalavimai taikomi, nurodomatvarka, pagal kurią turi būti derinama su finansavimo institucija (pvz.,Centrine projektų valdymo agentūra, Aplinkos projektų valdymo agentūra), pvz.: iki pirkimo procedūrų pradžios arba atlikus pirkimo procedūras iki sutarties sudarymo, arba po sutarties sudarymo.)* |

|  |
| --- |
| 1. *(Pildymas neprivalomas)*Siūlomi minimalūs tiekėjų kvalifikacijos reikalavimai ir kvalifikaciją patvirtinantys dokumentai 2. *(Nurodomi siūlomi reikalavimai ir kvalifikaciją pagrindžiantys dokumentai. Nurodytus reikalavimus ir kvalifikaciją pagrindžiančius dokumentus galima pateikti iki pirkimo dokumentų rengimopradžios ar nurodytus pakeisti (patikslinti) pirkimo dokumentų rengimo metu.)* |

|  |
| --- |
| 1. *(Pildymas neprivalomas)* Siūloma tiekėjų pasiūlymus vertinti pagal: kainos ar sąnaudų ir kokybės santykį; sąnaudas, kurios apskaičiuojamos pagal gyvavimo ciklo sąnaudų metodą; kainą *(tinkamą(-us) žodį (-ius) pasirinkti, kitus išbraukti. Pasiūlymų vertinimo kriterijus galima pateikti iki pirkimo dokumentų rengimopradžios ar nurodytus pakeisti (patikslinti) pirkimo dokumentų rengimo metu.)* |

|  |
| --- |
| 1. *(Pildymas neprivalomas)* Siūlomi aplinkosauginiai, energijos vartojimo efektyvumo, socialiniai, inovatyvūs reikalavimai, kriterijai,informacija, ar bus atliekamas rezervuotas pirkimas   *(Aprašoma arba pridedama kaip atskiras dokumentas. Kriterijus ar informaciją galima pateikti iki pirkimo dokumentų rengimopradžios ar nurodytus pakeisti (patikslinti) pirkimo dokumentų rengimo metu.)* |

|  |
| --- |
| 14. *(Pildymas neprivalomas)* Siūloma paskelbti CVP IS kvietimą suteikti išankstinę konsultaciją *(nurodoma, kokius klausimus kelti tiekėjams, dėl kurių pirkimo sąlygų reikalavimų ar dokumentų prašyti tiekėjus pasisakyti)*, iš anksto paskelbti KMSA ar Lopšelio-darželio pirkimo iniciatoriaus parengtą techninės specifikacijos projektą*(Informaciją galima nurodyti ar nurodytą pakeisti pirkimo dokumentų rengimo metu.)* |

|  |
| --- |
| 15. *(Pildymas neprivalomas)*Siūlomos sutarties sąlygos  *(Aprašoma arba pridedamas kaip atskiras dokumentas. Sutarties sąlygas, sutarties projektą bus galima pateikti iki pirkimo dokumentų rengimopradžios ar pakeisti (patikslinti) pirkimo dokumentų rengimo metu.)* |

16. Lopšelio-darželio vadovo įsakymo, kuriuo paskirtas Lopšelio-darželio pirkimo iniciatorius), data, Nr.

Patvirtinu, kad esu pasirašęs nešališkumo deklaraciją, konfidencialumo pasižadėjimą ir užpildęs privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas.

PRIDEDAMA:

*(Išvardijami pridedami dokumentai)*

*Lopšelio-darželio pirkimo iniciatoriaus) pareigos, vardas, pavardė)*